Februari- Edisi  Cantik, Ceria Dan Selesa

Permainan  warna-warna segar membangkitkan perhatian  pada bulan ini. Bermain dengan perspektif tiga titik, ruang dilihat lebih dinamik dan luas. Pengarah seni juga cuba membawa elemen luar ke dalam visual. Ini member dua jenis pencahayaan dalam satu gambar iaitu pencahayaan semula jadi dan cahaya tambahan.

Permainan ruang yang berbeza gaya dalam satu tata hias menjadikan visual lebih pelbagai dan member ilham kepada pembaca bagaimana untuk bermain dua tata hias berbeza dalam sebuah ruang yang bercantum. Unusr –unsur alam menjadikan tata hias ini segar dan sejuk mata memandang.

Ada yang tengah berfikir untuk beli mesin basuh baru atau nak ganti mesin basuh yang lama? IMPIANA nak kongsikan kepada anda semua mesih basuh mempunyai dua jenis iaitu muatan atas dan muatan depan. Apakah perbezaan kedua-dua mesin basuh ini.

Mesin basuh muatan atas:

Kelebihan mesin basuh muatan atas ialah:-

Kelemahannya pula ialah:-

Muatan hadapan:

Mesin basuh muatan hadapan memerlukan pengguna untuk memasukkan pakaian ke dalam tab melalui pintu hadapan yang kedap air. Kesan sentalan dihasilkan melalui pergerakan tab serta tindakan graviti, sebagaimana kaedah cucian zaman dahulu dengan menghempas pakaian ke atas batu. Pergerakan tab mengangkat pakaian ke bahagian atas tab sebelum pakaian jatuh semula ke dasar tab.

Kelebihan mesin basuh muatan hadapan ialah:-

Kelemahannya pula ialah:-

Sudah menjadi kewajipan untuk menikmati kek bulan yang comel, padat dengan inti manis dan rasa yang enak setiap kali perayaan pertengahan musim luruh (The Mid Autumn Festival) menjelang tiba.

Bersempena sambutan perayaan ini, foodpanda Malaysia telah memperkenalkan kek bulan Pau Pau tersendiri yang disediakan secara eksklusif ole Tai Thong dengan harga permulaan hanya RM14.90.

Kek bulan tersebut boleh didapati dalam tiga pilihan perisa iaitu Pure Lotus, Lotus Single Yolk dan Pure Red Bean.

Umum mengetahui, kek bulan yang enak dan sedap untuk dinikmati ini dipercayai untuk menggambarkan keberuntungan yang sering bersilih ganti lalu dinikmati bersama keluarga serta rakan-rakan.

Kek bulan ini kebiasaannya memiliki inti kuning telur masin sebagai simbolik kepada bulan. Menurut kefahaman kepercayaan masyarakat kaum Cina, lebih banyak kuning telur yang terdapat di dalam kek, maka lebih banyak keberuntungan yang bakal diperoleh.

Walaupun ada pelbagai lagi pilihan di luar sana, pilihan klasik pandamart pastinya tidak akan menghampakan anda. Tambahan pula, terdapat diskaun sehingga 20% untuk kek bulan jenama lain yang dijual di pandamart.

Bukan itu sahaja! Anda juga boleh membeli barangan Pau Pau lain seperti tanglung dan banyak lagi di pandamart bagi memeriahkan lagi sambutan in. Nantikan jualan kilat untuk perayaan ini yang diadakan setiap Jumaat mulai jam 6 petang hingga 9 malam untuk menikmati diskaun sehingga 25% bagi semua kategori barangan. Tawaran mingguan lain termasuklah:

Nikmati diskaun istimewa untuk kek bulan Pau Pau dan kek bulan lain yang terdapat di pandamart.

• 19 – 25 Ogos 2022: Istimewa Pertengahan Musim Luruh (Mid-Autumn Specials)

Menawarkan pelbagai set hadiah kek bulan dan minuman serta lilin.

• 26 Ogos – 1 September 2022: Parti Minum Petang (Tea Party)

Tawaran istimewa untuk barangan parti seperti teh dan lain-lain minuman

• 2 – 8 September 2022: Mania Kek Bulan (Mooncake Mania)

Dapatkan diskaun istimewa untuk kek bulan Pau Pau dan kek bulan lain yang terdapat di pandamart.

• 9 – 15 September 2022: BBQ Bonanza

Dapatkan keperluan anda seperti makanan beku termasuk makanan laut dan daqing dan juga perasa makanan seperti sos sera lain-lain keperluan masakan.

Tunggu apa lagi? Rasai kenikmatan dan bergembira dengan pelbagai jenis kek bulan yang terdapat di pandamart bersama keluarga dan rakan-rakan tersayang.

Buat pesanan dalam talian melalui aplikasi foodpanda dan pakej istimewa ini akan tiba di depan rumah anda secepat mungkin!

Masih ramai yang tercari-cari rekabentuk kabinet yang cantik, mudah dipasang dan selamat untuk penggunaan. IMPIANA tertarik dengan teknologi CADULA ini. Jom lihat apa kelebihan kabinet ini.

● Kabinet dapur modular sesuai untuk rumah bandar kerana struktur yang fleksibel, keberkesanan kos dan pemasangan yang mudah

● Koleksi baharu Cadula hadir dalam tiga warna pastel yang mempunyai beberapa pilihan reka bentuk; mengekalkan kepakaran mereka menggunakan bahan kayu bukan toksik

Set kabinet shaker modular baharu Cadula dalam Moss Green, reka bentuk pintu lalai

Kuala Lumpur, 20 Oktober 2022 – Jenama kabinet modular, Cadula telah mengeluarkan set kabinet dapur gaya shaker modular terbarunya yang direka dengan sempurna untuk ruang yang padat. Tersedia dalam tiga warna pastel yang lembut dan menenangkan, koleksi ini meraikan gabungan alam semula jadi dalam rumah bandar — menggabungkan bahan kayu bukan toksik dengan konsep modular yang membolehkan pemilik rumah memiliki fleksibiliti penuh untuk menyesuaikan ruang kediaman mereka dan menghidupkan rumah impian mereka.

Rumah yang lebih kecil menjadi kegemaran golongan milenium dan Gen Z yang memilih untuk hidup berdikari di kawasan bandar. Mereka memilih untuk berpindah ke rumah yang lebih kecil, seperti unit pangsapuri studio, untuk menjalani kehidupan tanpa sebarang gangguan serta proses penemuan diri.

Dengan peningkatan minat untuk rumah yang lebih kecil dan lebih mudah diurus, kabinet tetap tradisional (yang kebiasaannya bersaiz besar dan tidak praktikal) semakin ketinggalan zaman untuk rumah moden dengan keluasan ruang yang lebih kecil. Dengan mengambil kira perkara ini,

kabinet dapur modular Cadula direka khas untuk memenuhi jangkaan pemilik rumah muda: ianya moden, bergaya, ringkas dan yang paling penting – mudah serta menjimatkan kos!

Mengulas mengenai populariti rumah bersaiz kecil yang semakin meningkat ini, Samantha Lau, Pengasas Bersama Kabinet Cadula, berkongsi, “Generasi penduduk bandar sekarang menginginkan ruang kecil yang mudah diurus dan selesa untuk didiami. Kami percaya bahawa ruang yang kecil turut berhak mendapat perhatian yang sewajarnya! Melalui barisan kabinet modular mampu milik Cadula yang semakin berkembang, kami berharap dapat memberi pemilik rumah ini pengalaman interaktif yang menyeronokkan dan kebebasan kreatif untuk menghidupkan suasana kediaman mereka dengan ruang simpanan yang bukan sahaja bergaya dan moden, tetapi juga bersifat praktikal. Kami juga ingin mengurangkan manual arahan yang rumit dan menjadikannya mudah untuk dipasang.”\

Kabinet modular mula mendapat perhatian semasa ledakan perumahan pada awal 1970-an. Dengan fungsi serba boleh, kabinet modular direka khas untuk melengkapi dan mengadaptasi dengan perubahan gaya hidup di bandar. Diinspirasikan oleh konsep set blok bangunan, kabinet modular terdiri daripada unit prabuatan berasingan yang setiap satunya boleh dipasang dengan mudah, ditanggalkan dan disusun semula agar sesuai dengan kawasan yang sempit. Sifatnya yang fleksibel bukan sahaja menjadikan gaya kabinet ini sesuai untuk isi rumah yang lebih kecil, tetapi juga sesuai untuk penyewa yang mungkin perlu membawa perabot bersama-sama mereka apabila berpindah.

Selain penyelenggaraan yang rendah dan mudah dibersihkan, sistem kabinet modular yang boleh dilipat membolehkannya digunakan dalam pelbagai ruang di luar dapur. Sebagai contoh, kaunter dapur daripada set kabinet modular Cadula juga boleh ditukar kepada meja sisi katil di bilik tidur atau table top — ia sekaligus menambah nilai fungsian pada pembelian tunggal dan membawa unsur keseronokan ke dalam perancangan perabot.

Mesra alam dan serba boleh: Memperkenalkan koleksi terbaru Cadula

Koleksi baharu Cadula terdiri daripada siri gaya pintu shaker yang pastinya membawa aura tenang semasa di dapur, dengan pilihan tiga warna pastel tona sejuk: Green Moss, Pebble Grey dan Blanche White. Warna-warna neutral ini menjadikannya mudah untuk dipadankan dengan pelbagai warna dinding, menambahkan ciri serba boleh untuk idea reka bentuk dalaman.

Koleksi ini juga terdapat dalam dua pilihan reka bentuk. Yang pertama adalah konsep selesa dan kedesaan (rustic), menampilkan panel tengah rata gaya minimalis dengan bentuk segi empat sama di bahagian tepi dan pintu jenis shaker. Sementara itu, pilihan kedua ialah gabungan moden pintu shaker dan panel kaca yang lut sinar. Kedua-dua reka bentuk ini datang dengan pilihan laci yang dipasang di bahagian bawah kabinet. Semua pintu kabinet dilengkapi dengan tombol pintu logam bercirikan kedesaan yang memberikan cengkaman selesa.

Untuk mencapai kemasan sempurna bagi semua kabinet pintu shakernya, Cadula menggunakan papan kayu melamin khusus bersama-sama dengan teknologi ketepatan berpaten bagi membolehkan pembuatan yang lebih konsisten dengan menekankan kualiti kayu.

(Mengikut arah jam dari atas) 3 warna berbeza koleksi baharu Cadula: Pebble Grey, Blanche White, dan Moss Green; pilihan reka bentuk dengan panel kaca

Sebagai jenama yang menekankan kehidupan yang lebih sihat, kabinet modular Cadula dihasilkan sepenuhnya daripada kayu khusus yang tidak toksik dan kandungan formaldehid yang rendah, satu bentuk alergen yang boleh menyebabkan kemudaratan kepada kesihatan fizikal dan mental seseorang dengan pendedahan dalam jangka panjang. Pemilihan kayu sebegini adalah untuk memastikan udara di rumah kekal bebas daripada toksin, sekaligus melambangkan etos jenama Cadula: mengharmonikan rumah impian dengan persekitaran mesra alam.

“Kami telah menerima beberapa pelanggan yang bertanyakan tentang penyebab alahan kepada kulit dan hidung yang mereka alami di rumah. Ramai yang menganggap perkara ini disebabkan oleh barangan perabot lama, tetapi yang sebenarnya ialah ia mungkin datang daripada kabinet komersial, yang kebanyakannya mengandungi kandungan formaldehid yang tinggi. Bagi kami, rumah sepatutnya menjadi satu ruang untuk seseorang individu berehat dengan rasa selamat, walaupun daripada segala toksin yang tidak kelihatan. Inilah sebab mengapa Cadula komited untuk memperjuangkan rumah yang lebih hijau dan sihat dengan 100% bahan kayu mesra alam,” tambah Samantha.


6 Perkara WAJIB Anda Lakukan Sebelum Masuk Rumah Baru, Bukan Sekadar Cuci Sahaja

Kita banyak membaca perkongsian di media sosial tentang pelbagai gangguan daripada makhluk halus yang menimpa mereka yang memasuki rumah baharu atau sewa. Kedua-duanya mempunyai persamaan iaitu sebuah penempatan yang sudah lama ditinggalkan tanpa penghuni. Oleh itu, bila manusia tidak mendiami rumah tersebut, maka jadilah ianya rumah kepada pelbagai makhluk halus dan sepertimana kita, apabila datang ke tempat baru, orang yang tinggal sekian lama tidak selesa bila ada orang lain yang datang dan menganggu ketenteraman ‘beliau’.

Amalan ini penting kerana kita tidak tahu siapakah pemilik sebelum ini dan apakah yang telah ditinggalkan olehnya kerana sudah banyak kes apabila disiasat, banyak yang diganggu kerana tuan asalnya meninggalkan ‘belaan’ tanpa tuan baharu dan membuatkan pemilik rumah yang baru terkejut tanpa ada apa-apa pengetahuan tentang keadaan sebanar rumah tersebut.

Untuk itu, IMPIANA terpanggil untuk berkongsikan dengan orang ramai tentang bagaimana menghindari kediaman baharu anda daripada gangguan makhluk halus menurut kaca mata islam.

1) Azan di dalam rumah

Apabila anda pertama kali masuk ke rumah baharu atau sewa, mulakan dengan bacaan bismillah dan masuk dengan kaki kanan. Selepas itu, azan di setiap penjuru rumah. Jika anda mendiami rumah dua tingkat, azan juga disebelah atas sepertimana anda lakukan di ruangan bawah rumah. Tujuannya adalah untuk menghalau makhluk halus atau Jin yang suka tinggal di rumah yang tidak berpenghuni.

2) Bersihkan rumah

Ketika ini rumah anda masih lagi dalam keadaan yang tidak bersih dan tidak ketahui siapakah yang pernah tinggal dalam rumah tersebut, Oleh itu, dalam tuntutan islam agar umatnya sentiasa dalam keadaan bersih kerana syaitan tidak menyukai manusia yang bersih, maka bersihkan rumah anda secara fizikal iaitu mencuci setiap sudut bebas dari habuk dan kekotoran.

3) Membaca Surah Al-Baqarah

Selepas selesai azan dan mencuci rumah, ambil sedikit masa untuk membaca Surah Al-Baqarah. Surah ini dikenali sebagai surah yang terpanjang dalam Al-Quran tetapi ianya amat mujarab dalam menghalau syaitan yang membelenggu rumah sekian lamanya. Selain itu, sebagai penganut agama islam, kita sepatutnya menyinari rumah kita dengan ayat suci Al-Quran. Memang tugas seharian banyak mengambil masa kita tetapi ketahuilah ia hanyalah ujian dari yang Maha Esa untuk hambanya yang taat.

4) Lazimi bacaan Surah Al-Fatihah, Surah Yassin dan Surah Al-Ikhlas untuk 7 hari 7 malam

7 hari pertama anda masuk ke rumah adalah 7 hari yang penting untuk kesejahteraan anda sekeluarga. Oleh itu, anda dinasihatkan untuk mengulangi bacaan Surah Al-Fatihah, Surah Yassin dan Surah Al-Ikhlas selama 7 hari 7 malam untuk memastikan rumah anda bebas daripada gangguan makhluk halus. Selain itu, pastikan sediakan air untuk dijadikan air Yassin sebagai pelindung rumah.

5) ‘Pagar’ rumah dengan cara yang betul

Banyak kita dengar penghuni rumah diganggu makhluk halus sebab tidak dipagar seluruh kawasan rumah dengan cara yang tidak menurut ajaran islam kerana menurut ajarat khurafat dan jauh menyimpang dari islam. Cara yang betul adalah dengan merenjis sekeliling rumah air yang sudah dibacakan ayat suci Al-Quran iaitu surah Yassin.

6) Anjurkan kenduri kesyukuran mengikut kemampuan

Setelah segalanya selesai, sudah tiba masa untuk kita mengenali jiran tetangga yang mendiami kawasan rumah kerana menurut hadis Rasulullah SAW riwayat Abu Daud, maksudnya : “Empat puluh buah rumah tetap sebagai jiran tetangga”. Jadi dalam usaha untuk kita mengenali jiran, adalah molek jika anda menganjurkan sedikit jamuan serta kenduri kesyukuran mengikut kemampuan anda. Salah satu caranya adalah dengan menjemput melalui pengumuman di surau kariah tempat tinggal kerana setiap taman atau blok pangsapuri pasti ada sebuah surah.

6 tips ini jika diamalkan inshAllah rumah anda akan bebas daripada segala malapetaka dan gangguan yang tidak diingini kerana sudah fitrah manusia untuk tidak nampak makhluk halus yang selalu menganggu-gugat amalan kita dalam menjadi umat islam yang penuh tawaduk dan istiqamah kepada Allah SWT.

Di mana sahaja ruang kediaman sememangnya mudah dijilat api sekiranya penghuni tidak mengambil berat tahap keselamatan. Berada berjauhan dari kediaman menyebabkan anda terpaksa memikul tanggungjawab yang lebih termasuklah memastikan kediaman anda bebas daripada sebarang anasir yang membolehkan berlakunya kebakaran. Berikut adalah beberapa tip bagi mengelakkan kebakaran.

MEMASAK

MEROKOK

LILIN

Ia berikutan terdapat beberapa pembeli yang memberikan alasan seperti:

Realitinya, segala urusan jual beli rumah subsale, milikan kosong sesebuah rumah hanya akan diserahkan oleh penjual kepada pembeli setelah pindah milik didaftarkan daripada nama penjual kepada nama pembeli. Proses ini berlaku selepas pihak pembeli menjelaskan keseluruhan baki harga jual beli kepada penjual,  sama ada melalui pembiayaan bank atau secara tunai.

Selalunya ia dinyatakan secara jelas di dalam SNP yang ditandatangani oleh kedua-dua belah pihak.

Oleh itu, tindakan pembeli meminta kunci untuk mendiami rumah tersebut lebih awal adalah bertentangan dengan peruntukan dalam SNP serta menjurus kepada kesan buruk seperti:

1) Jika berlaku sebarang masalah dalam urusan jual beli rumah tersebut yang menyebabkan SNP terpaksa dibatalkan, maka pembeli hendaklah menyerahkan kembali rumah tersebut kepada penjual.

2) Jika pembeli dah buat renovation terhadap rumah, tiba-tiba SNP terpaksa dibatalkan dan rumah tersebut terpaksa dikembalikan kepada penjual, segala renovation pada rumah

tersebut jadi hak tuan rumah sepenuhnya. Tak semena-mena tuan rumah yang untung akibat sifat teruja dan tidak sabar pembeli. Kena aware anda juga tak boleh tuntut sebarang ganti rugi terhadap penjual atas segala kos renovation yang telah dikeluarkan kerana ianya atas risiko anda sendiri.

3) Jika penjual mati sebelum urusan jual beli rumah tersebut selesai, rumah tersebut akan dianggap sebagai harta pusaka simati dan waris-warisnya berhak menuntut rumah tersebut sebagai harta pusaka.

4) Selain itu, tanpa pengetahuan pembeli, rumah tersebut berada dalam proses lelongan oleh pihak bank. Sekiranya anda telah mendiaminya dan dapat tahu yang sebenarnya rumah tersebut telah dilelong, sudah pasti anda terpaksa menyerahkan rumah tersebut kepada pembeli yang berjaya dalam lelongan tersebut.

Jadi elakkan minta kunci lebih awal daripada penjual sebelum urusan jual beli rumah tersebut sempurna.

Sebaiknya, rancang terlebih dahulu sebelum membeli sesebuah rumah. Pastikan sekurang-kurangya dalam tempoh 3 hingga 6 bulan urusan jual beli rumah tersebut, anda mempunyai tempat tinggal yang sepatutnya, bukannya sign sahaja SNP terus mengharapkan untuk memasuki rumah tersebut dengan serta merta.

Terima kasih,

SALKUKHAIRI ABD SUKOR
Timbalan Presiden
Persatuan Guaman Hartanah Malaysia (HartaGuam)

Berat dan susah nak pasang antara sebab tikar getah makin dilupakan. Kebiasaanya, tikar getah yang dipasang mesti mengelembung atau tidak rata. Perkara ini berlaku disebabkan oleh banyak faktor. Antara faktor utama yang selalu terjadi adalah disebabkan oleh tikar getah yang tidak berkualiti. Oleh itu, untuk mengelak masalah ini berlaku, cuba gunakan teknik-teknik ini:

Beli Tikar Getah Berkualiti

Terdapat pelbagai pilihan tikar getah yang terdapat dipasaran. Ada yang jenis nipis, tebal dan ada pula yang berspan. Tikar yang jenis nipis memerlukan kesabaran sebab kebiasaanya tiakr getah jenis ini cenderung untuk menggelebung dan tidak rata. Tikar getah jenis nipis kebiasaanya menjadi pilihan sebagai alas meja je.

Permukaan Lantai Rata

Pastikan permukaan lantai ekdiaman anda rata dan tidak berlekuk atau berbonggol. Ini antara punca menyebabkan permukaan getah yang di bentang kelihatan menggelebung dan tidak kemas. Jadi, jika ada kesan permukaan lantai tidak rat sebelum dibentang tikar getah, cuba selesaikannya terlebih dahulu. Tidak kiralah sama ada anda simen kan kea tau tambak lah dengan apa-apa yang bersesuaian

Pilih Tikar Getah Bercorak Jalur

Terdapat pelbagai pilihan corak tikar getah di pasaran. Kalua anda nakkan suasan yang sejuk dan nyaman, pilihlah dari jenis corak kayu. Kebiasaanya, pemilik mempunyai masalah untuk memotong tikar getah. Habis senget dipotong. Jika anda memang jenis ada masalah macam tu, cara terbaik adalah pilih corak berjalur untuk mudah dipotong

Sediakan Peralatan Secukupnya

Ni antara masalah yang akan berlaku. Masa nak pasang ada sahaja barang atau peralatan yang tidak mencukupi. Jadi sebelum memasang, pastikan pisau, gunting, pembaris besi dan pita ukur tersedia. Barulah boleh mula memasang. Tanpa peralatan yang cukup, bahagian sudut tidak dibentuk dengan sempurna. Dah Nampak kesan-kesan yang buruk

Cara Pasang

Hampar surat khabar sebelum dibentang tikar getah. Lapisan suratkhabar ini dapat menyerap kelembapan dari lantai konkrit. Nanti tak adalah tiba-tiba bau masam atau berkepam. Disamping itu, pesangan tikar getah perlukan kesabaran. tak boleh terburu-buru untuk mendapatkan permukaan yang rata. Untuk dapatkan bucu yang kemas, boleh tengok video yang disediakan


Tak Susah Rupanya Tanam Lobak Merah Dalam Pasu

Ramai beranggapan untuk menanam lobak merah ia memerlukan batas. Memang benar, ini kerana lobak merah memerlukan tanah yang dalam untuk membolehkan ia menghasilkan ubi yang panjang. Oleh hal yang demikian, batas adalah penyelesaian yang terbaik untuk menghasilkan lobak merah yang cantik. Namun, tidak mustahil untuk anda tanam lobak di dalam pasu jika kena pada caranya.

Bekas tanaman
Memandangkan lobak memerlukan kondisi tanah yang dalam untuk membolehkan ia menghasilkan umbisi yang cantik, anda memerlukan pasu atau bekas yang mempunyai ke dalam minimum 1.5 kaki.

Biji benih
Dapatkan benih lobak dari variati Chantenay atau Nantes. Elakkan menanam lobak merah dari variati Imperator kerana ia dari variati yang panjang. Untuk variati tersebut, anda memerlukan bekas atau pasu yang ber kedalaman lebih 2.5 kaki. Selain itu juga, benih lobak merah mini atau bulat seperti lobak merah mini romeo juga amat sesuai ditanam di dalam pasu

Semaian
Lobak merah mempunyai tekstur biji benihnya yang sangat halus. Oleh itu, ia akan memberi sedikit masalah untuk anda melakukan semaian terus pada medium tanaman. Tambahan pula, risiko tanaman tidak menjadi lebih tinggi.

Untuk proses semaian paling cepat dan mudah, anda perlu sediakan sehelai kertas tisu yang telah ditaburkan sedikit benih lobak merah. Lipat tisu tersebut menjadi 4 segi seperti poket dan renjis kan sedikit air untuk melembapkan tisu tadi.

Masukkan tisu yang telah dilembapkan tadi ke dalam plastik atau zip lock bag untuk mengelakkan ia cepat kering. Simpan plastik berisi tisu lembap tadi di dalam peti sejuk sekurang-kurangnya 5 hingga 7 hari. Selepas 7 hari, barulah anak lobak merah boleh dipindahkan ke dalam bekas tanaman

Medium tanaman
Lobak merah memerlukan medium tanaman jenis peroi dan sedikit berpasir. Campuran terbaik untuk tanaman lobak merah adalah 2:1:1 (Tanah hitam/loam/topsoil):pasir sungai:kompo. Gaul semua media sehingga rata dan masukkan ke dalam bekas tanaman sehingga penuh.

Semai anak pokok
Buat lubang pada kedalaman 2 inci sebesar jari telunjuk dengan jarak 5 inci setiap satu. Masukkan benih yang telah bercambah tadi ke dalam setiap lubang dan kambus lubang tadi dengan tanah yang nipis kemudian disiram. Letak anak pokok di bawah tempat separa teduhan selama seminggu atau sehingga ia betul-betul stabil

Siraman dan penjagaan
Lakukan siraman 2 kali sehari setiap awal pagi dan lewat petang. Apabila hujan, siraman tidak perlu dilakukan dan pastikan medium tidak bertakung air dan basah. Cabut rumput dan rumpai untuk mengurangkan kadar saigan dengan lobak merah.

Pembajaan
Untuk dapatkan lobak yang sihat dan besar, kurangkan penggunaan baja. Ini kerana penggunaan baja yang berlebihan dan kerap hanya daun nya sahaja yang merimbun namun hasil lobaknya kecil. sebaiknya, gunakan baja kompos pada lobak merah anda dan elakkan penggunaan baja bernitrogen tinggi

Tuai
Lobak merah sedia tuai apabila mencapai usia 60 hingga 90 hari mengikut variati. Sebelum di tuai, pastikan tanah di sekitar lobak merah digembur terlebih dahulu untuk memudahkan ia mudah di atrik dan mengurangkan risiko ubinya terpatah

Sumber: http://tanomkinotuan.blogspot.com

Black pink bukan sahaja boleh merujuk kepada band wanita dari Korea tetapi black pink atau gabungan rona hitam dan merah jambu juga boleh dijadikan inspirasi ketika menghias kediaman.
Tanggapan bahawa gabungan dua rona ini hanya sesuai untuk kaum wanita adalah tidak benar sama sekali kerana elemen feminin warna merah jambu apabila digabungkan dengan warna hitam, mampu mewujudkan suasana anggun dan misterius menjadikan ruang anda sempurna dengan suasana yang nyaman. Keterampilan ruang juga boleh berubah serta merta apabila anda berjaya menghias kediaman dengan dua warna yang sangat kontra tetapi saling melengkapi ini. IMPIANA kumpulkan 20 idea ruang Blackpink yang boleh anda jadikan rujukan. Selamat mendeko!

Mesin Basuh Letak Dalam Bilik Air. Mesin basuh antara barang elektronik yang sangat membantu memudahkan dan mempercepatkan kerja mencuci pakaian. Kalau tak, memang baju yang dicuci pagi, sampi ke petang belum tentu lagi kering.

Disebabkan masin basuh mencuci melibatkan air, ramai yang memilih untuk meletakkan ia di dalam bilik air. Tapi, adakah sesuai mesin basuh diletakkan di dalam bilik air?

Pendedahan kompas.com, memaparkan hakikat mesin basuh sebenarnya tidak boleh bahkan dilarang diletakkan di dalam bilik air. Mesin basuh yang diletakkan di dalam bilik air lebih cepat dan mudah rosak walaupun saiz bilik airnya besar dan jauh dari percikkan air ketika mandi.

Tidak semua bahagian mesin basuh direka kalis air. Oleh sebab itu, apabila mesin mudah dan kerap terdedah kepada air, ia akan menyebabkan badan atau body mesin basuh mudah terhasil renjatan. Sebab itu, sesetengah mesin basuh kita rasa ada sedikit renjatan apabila memegang bahagian tertentu

Akabat terdedah kapada kondisi yang lembap sepanjang masa di dalam bilik air, ia akan menggalakkan pertumbuhan kulat dan bahagian badan mesin basuh cepat berkarat

Dinamo mesin basuh terletak di bahagian bawah. Jika ia mudah terkena air, akan menyababkan berkarat dan akhirnya terbakar. Hal ini boleh mengakibatkan mesin basuh anda terhenti secara tiba-tiba

Mesin basuh sebaiknya diletakkan ditempat yang rata, kering dan tidak terkena cahaya matahari. Lokasi anda meletakkan mesin basuh memberi kesan terkhadap daya tahannya sama ada dari segi komponen mahupun strukturnya.

Jadi, sebaiknya elak letak mesin basuh di dalam bilik air. Mesin Basuh Letak Dalam Bilik Air


Atasi Masalah Tahi Cicak Dengan Menggunakan 3 Bahan Ini.

Kebanyakan kita pastinya pernah menghadapi masalah tahi cicak yang memenuhi sudut pintu dan celahan tingkap. Amat menjengkelkan dan naik kembang tekak bila tengok lama-lama kan? Sememangnya sudah menjadi kemestian untuk dibersihkan, walaupun tahu tahi cicak akan berkumpul semula dicelah-celah tingkap tadi. Bukan mudah nak bersihkan, lebih-lebih lagi yang sudah mengeras kerana dibiar lama.
Buat pemilik rumah yang sudah buntu macam mana nak kurangkan masalah jelek ini, wanita ini ada kongsikan tips dan panduan membasmi tahi cicak dengan hanya menggunakan tiga bahan. WOW!

Tak mahu berperang dengan cicak, lebih baik cari jalan elak dari cicak buat onar di tepi tingkap dan lantai.
Kita buat spray penghalau.

Bahan-bahan yang diperlukan ;
– 1/3 Cuka makan
– 1/3 Air
– 1/3 Cecair pencuci pinggan

Campurkan kesemua bahan tadi mengikut nisbah yang ditetapkan di dalam botol spray. Kemudian semburkan pada kawasan yang selalu menjadi pusat perkumpulan cicak. Selain cicak, gabungan bahan tersebut juga boleh digunakan untuk menghalau semut. Semoga bermanfaat dan selamat mencuba!

Pemilihan jenis tingkap di rumah juga adalah suatu perkara yang penting kerana ia akan menentukan apa kegunaan tingkap tersebut bagi seberapa luas ruang dalam rumah tersebut. Di Malaysia sekarang ini, banyak jenis tingkap kita boleh perolehi. Maka dengan itu, harini saya akan menceritakan beberapa jeniss tingkap yang sesuai rumah anda.

Tingkap Jenis Casement

Kebiasaan orang di Malaysia ini, mereka gemar menggunakan tingkap jenis seperti ini, lagi-lagi rumah mereka adalah rumah moden. Ini kerana ia mempunyai engsel pada sisi bingkai tingkap yang boleh buka ke luar. Dengan itu, ia membolehkan rumah di Malaysia ini mendapat pengudaraan yang baik dan melindungi dari cuaca hari hujan. Tambahan lagi, ia sangat efektif untuk mengurangkan rasa panas atau haba di dalam rumah ketika cuaca panas.

Tingkap Jenis Awning/Top Hung

Selalunya tingkap sebegini biasa digunakan di bilik air atau tempat yang tinggi kerana ia senang untuk dibuka dan memberi pengudaraan yang bagus. Apa lagi yang membuatkan ia bagus adalah bentuknya. Bentuknya seperti atap yang membuatkan hujan dan debu susah untuk masuk dalam rumah.

Tingkap Glass Block

Tingkap jenis glass block ini, boleh dikatakan puratanya rendah kerana ia jarang dijumpai. Akan tetapi, glass block pernah kerap diterapkan dalam rumah di Malaysia suatu ketika dahulu. Tingkap ini berfungsi dengan pencahayaan semula jadi yang mampu menerangi ruangan dan pada yang sama, menjaga privasi rumah. Namun begitu, jika adanya frosted glass, semakin kurang penggunaan jenis tingkap glass block ini. Selain itu, tingkap jenis glass block ini juga sesuai dipasang berdekatan dengan pintu masuk dan bilik mandi kerana ia memberikan rasa seperti rumah yang mewah.

Konklusinya, banyak lagi jenis tingkap yang ada di Malaysia ini, yang anda boleh terapkan atau pasang di rumah anda. Cuma, ini adalah pilihan dan pendapat terbaik dari saya. Akhir kata, cari lah tingkap dengan kesesuaian diri masing-masing dan keselesaan anda. Ini kerana tingkap juga menilai bagaimana rumah anda.

WTerdapat banyak variasi container garden seperti tanaman herba, bunga mahupun sayur-sayuran yang boleh diusahakan dengan jaya. Namun, anda haruslah mengetahui apakah do’s & don’ts dalam membentuk sebuah container garden yang beroleh hasilnya. Ini termasuklah aspek seperti jenis tanaman itu sendiri, tanah, air, lokasi dan pemilihan bekas tanaman yakni pasu. Pendek kata, ikuti panduan yang LAMAN sediakan ini untuk menghasilkan tanaman dalam pasu yang menjadi dan subur.

Jenis Tanaman

Pastikan tumbuhan yang anda pilih untuk container garden secocok atau blend antara satu sama lain. Aspek yang dititikberatkan di sini termasuklah keperluan dari segi pencahayaan, air dan tanah. Jika anda melakukan kombinasi tumbuhan yang berbeza keperluan ini, maka sukar untuk tumbuhan ini hidup secara harmoni. Misalnya, tumbuhan yang memerlukan cahaya matahari dengan banyak seperti pokok buluh hiasan (Phyllostachys aurea) boleh ditempatkan bersekali dengan kategori yang sama. Namun, bagi penjagaan yang mudah, menanam satu jenis tumbuhan dalam sebuah pasu adalah cadangan yang terbaik. Selepas itu barulah anda boleh bermain dengan saiz tumbuhan, tekstur, warna dan setting tertentu bagi mewujudkan sebuah container garden yang bukan sahaja berjaya, namun tampil harmoni dan menenangkan!

Tanah

Penggunaan jumlah yang sederhana daripada tanah di kawasan laman disyorkan bagi membentuk campuran tanah yang seimbang untuk container garden. Ambil bahagian tanah yang digali beberapa inci ke dalam tanah supaya anda memperoleh tanah yang bersih dan bebas daripada campuran bendasing seperti biji benih, serangga, sisa binaan dan sebagainya yang lazimnya terdapat di permukaan tanah.

Campuran tanah yang seimbang juga boleh diperoleh dengan campuran tanah laman, pasir dan peat moss. Jika anda ingin menanam sayuran untuk container garden, lebihkan penggunaan pasir dan kurangkan peat moss dalam campuran tanah tadi. Manakala, tumbuhan berbunga lazimnya memerlukan penyiraman yang lebih kerap. Oleh yang demikian, kondisi tanah yang lebih lembap diperlukan dengan memberikan ekstra tanah laman atau peat moss. Ia dapat mengekalkan kelembapan tanah dengan sempurna.

Jika anda ingin membeli campuran tanah yang telah siap, pilih beg tanah yang sederhana berat. Bukan terlalu berat kerana ia lazimnya hadir kompak dan memiliki isian yang padat. Manakala, beg tanah yang terlalu ringan juga tidak bagus untuk kondisi tanah container garden. Pilih antara keduanya.

Lokasi

Lokasi di mana anda menempatkan tanaman berpasu sangat penting kerana ia mempengaruhi pengamatan atau pancaran cahaya matahari, sama ada mencukupi atau sebaliknya. Iklim tropika yang menghasilkan cuaca panas sepanjang tahun bukan penentu tanaman anda mendapat cahaya yang sempurna. Sekiranya anda meletakkan di lokasi yang salah, maka tanaman tidak dapat tumbuh dengan baik. Oleh yang demikian, lakukan penilaian terhadap pancaran cahaya dengan meletakkan bekas tanaman di lokasi tertentu yang anda pilih. Lihat berapa banyak cahaya yang diperoleh dan berapa lama jangka masa bekalan cahaya matahari yang diperoleh. Lakukan selalu bagi memastikan yang terbaik untuk container garden anda. Sentiasa peka, bagi tumbuhan full sun haruslah mendapat bekalan cahaya matahari sekurang-kurangnya 6 jam sehari. Manakala, tumbuhan full shade memerlukan kurang tiga jam pancaran cahaya dalam masa sehari.

Istimewanya, kebaikan tanaman berpasu ini adalah anda boleh mengalihkan pasu jika anda dapati cahaya tidak mencukupi atau ingin meletakkan tanaman di tempat yang redup bagi mengelak pancaran secara terus. Oleh itu, anda harus mengetahui jenis tanaman pada container garden anda bagi mengelakkan situasi seperti melecur akibat pancaran cahaya berlebihan atau keguguran daun dan sebagainya.

Pemilihan Pasu

Sentiasa pastikan pasu anda memiliki lubang di dasar pasu bagi tujuan pengairan air yang baik. Anda juga boleh meletakkan satu hingga dua inci lapisan batu kerikil di dasar pasu bagi tujuan yang sama. Tahukah anda bahawa terdapat banyak pasu yang tiada lubang di dasarnya kerana ia lazimnya dijadikan pasu hiasan atau dekoratif. Ramai yang terlepas pandang kerana pasu dekoratif ini bukan bagi tujuan penanaman dan tidak praktikal dijadikan pasu bagi container garden anda bagi jangka masa yang panjang. Lubang pengairan ini adalah satu kemestian!

Tahukah anda bahawa pemilihan pasu mampu mempengaruhi perasaan dan membentuk mood anda sebagai pemilik? Pasu juga menggambarkan sesuatu nilai seperti classy, kreatif, moden, sofistikated, bergaya, mesra alam, primitif dan sebagainya. Jadikan pasu dengan fungsi tertentu seperti titik fokal di taman, pembahagi ruang, membentuk privasi, memberi accent kepada landskap dan banyak lagi.

Penyiraman

Periksa pasu atau bekas tanaman anda setiap hari bagi melihat keperluan air. Ini kerana jika tanaman anda kekurangan bekalan air, ia boleh membantutkan pertumbuhan container garden. Ia berbeza dengan tanaman yang tumbuh di permukaan tanah, akar bagi tanaman container garden tidak mampu menembusi ke dalam tanah bagi mencari sumber air. Di samping itu, pastikan adanya ruang satu hingga dua inci di permukaan atas bekas tanaman dengan tanah. Ini bagi memastikan apabila penyiraman dilakukan, air siraman tidak terkeluar daripada bekas tanaman dan akhirnya hanya permukaan atas tanah sahaja yang basah dan lembap.

Penyiraman perlu dilakukan sebelum tanaman menunjukkan tanda-tanda seperti layu, kekuningan dan tidak sihat. Terdapat sesetengah jenis tanaman yang dapat bertoleransi dengan keadaan tanah yang kering dan tidak memerlukan keadaan yang lembap berlebihan. Tumbuhan sukulen merupakan contoh kepada situasi ini dan berlawanan sifat dengan tumbuhan tropika. Oleh itu, pastikan anda memahami jenis tumbuhan yang anda tempatkan di container garden anda.

Penyiraman juga akan mengelakkan kadar garam yang tinggi berkumpul dalam tanah. Leaching (lebih air) akan membawa garam dalam tanah yang terhasil melalui pembajaan seterusnya mengelakkan akar terbantut.

Memang tak seronok makan gulai lemak kalau santanya pecah kan? Tapi, ada 5 petua mudah yang ramai guna kalau nak elak santan pecah dalam masakkan

Ramai tak guna tip ni. Mungkin disebabkan tak semua orang ada stok tepung beras di dapur kan. Larutkan sesudu tepung beras ke dalam santan sebelum di curah dalam masakan. Ia akan menajdikan kepekatan gulai anda sempurna

Reneh gulai pada api sedarhana selepas santan dimasukan. Sebaiknya, elak santan berbuih atau mendidih ketika masak. Jika api sedarhana tapi santanya mendidih, ia boleh menjadi risiko santan pecah

kacau secara perlahan-lahan dan konsisten sehingga selesai masak. Ada orang panggil teknik “tebok”. Tapi, jangan tinggi dan tidak terlalu laju. Ia akan menyebabkan molekul santan cepat bertukar menjadi minyak

Ini antara teknik tok nenek ramai pakai. Masa perah santan, asingkan yang pati atau santan pekat denagn yang cair. Masukkan santan cair dahulu, bila juadah dah hampir masak baru masukkan santan pekat

Memang sekarang ramai lebih memilih santan segera dalam kotak berbanding segar. Santan segara kurang masalah pecah minyak disebabkan kandungannya tersedia penstabil dan pengemulsi yang membantu santan untuk mengekalkan teksturnya.


Ini Rahsia Betik Yang Ramai Orang Tidak Tahu

Nutrisi yang terkandung di dalamnya baik untuk menentang jerawat, jeragat dan jangkitan kulit lain. Ia bertindak membuka lubang pori-pori pada wajah bagi tujuan membersihkan kawasan tersebut. Betik segar mengandungi bahan yang mampu menanggalkan kulit mati pada wajah.

Betik mengandungi enzim yang mencernakan protein. Enzim ini kebanyakannya terdapat pada betik muda. Oleh kerana terdapat banyak kandungan suplemen penghadaman dalam betik, ia banyak digunakan dalam gula-gula getah. Jadi, jika perut anda kurang selesa, dapatkan buah betik segar atau gula-gula getah untuk melegakannya.

Kandungan Flavonoid pada betik baik untuk merawat kanser. Ia mengandungi beta karotena, lutein, zeaxantin dan kryptoxanthin yang bertindak sebagai bahan antioksida penting untuk mencegah kanser.

Kandungan potasium yang tinggi dalam betik segar membantu cecair dalam badan manusia. Nutrisi ini membantu pengaliran darah dengan cara mengawal tekanan pada darah. Dengan itu, buah betik sangat baik kepada pesakit jantung.

Mengandungi banyak vitamin, mineral serta kurang kalori, betik dapat membantu menyediakan diet yang sihat kepada tubuh badan. Kandungan vitamin C, E dan A serta folat hanya menghasilkan 39kalori bagi setiap 100 gram. Kehadiran bahan antioksidan ini membakar kalori dan lemak yang terhasil. Jadikan mulakan hari anda dengan sarapan buah betik.

Kaedah penanaman Betik

Tanam biji benih betik sedalam 2 cm di dalam bekas penyemaian. Medium penanaman adalah 2:1:1, 2 bagi nisbah tanah loam, 1 bahagian pasir dan 1 bahan organik. Benih akan mula bercambah dalam masa 1 minggu. Setelah 6-8 minggu boleh pindahkan anak pokok ke kawasan tanah atau batasan penanaman.

Pokok cili memang mudah untuk ditanam, tapi ia juga mudah untuk dijangkiti penyakit dan menjadi sasaran perosak. Sebab itu, pokok cili memerlukan penjagaan yang rapi dan terperinci untuk memastikan penghasilannya yang berkualiti.

Buah cili juga tidak terkecuali daripada dijangkiti penyakit dan serangan perosak. Oleh itu bagi mengatasi masalah dan ancaman serangga perosak, racun serangga perlu digunakan sebaiknya setiap hari. Sekali culas, padah jadinya.Nak-nak serangan dari ulat buah. Ia pandai mencari peluang dan ruang. tahu-tahu je, buah cantik tapi dalam berpenghuni.

Penggunaan racun dengan bahan kimia sudah pasti membahayakan kesihatan. Solusi terbaik adalah gunakan racun organik untuk melindungi cili dari sebarang ancaman serangga dan kulat. Berikut adalah cara untuk menghasilkan racun serangga untuk cili:

Bahan-bahan:

50gm Lada hitam (Ditumbuk)
50gm cili kering
50gm jus tomato
50gm tembakau (guna puntong rokok pun boleh)
50gm bawang putih
50gm bawang merah
50gm daun semambu (kisar kasar)
50gm gula merah
sedikit EM

Cara-cara:
1. kisar semua bahan
2. Masukkan bahan kisar di dalam baldi dan tuangkan 4-5 liter air.
3. Kacau rata dan masukkan ke dalam bekas perapan dan tutup kedap
4. Perap air campuran tadi selama 2 hingga 3 minggu

Cara penggunaan:
Gunakan 50-80 mililiter pati bersama 4-5 liter air. Semburkan pada keseluruhan pokok cili setiap 2-3 hari

Tip: Pastikan anda menggunakan penutup hidung dan sarung tangan untuk mengelak dri terkena semburan. Ianya pedas dan jika terkena mata pedih

Tip IMPIANA pada kali ini khas untuk semua pemilik kediaman yang mempunyai balkoni. Tidak kiralah sebesar mana pun ruang balkoni anda, dekor tetap dekor.

Amat sedih apabila kita lihat mahligai indah yang mempunyai pemandangan cantik tetapi dibiarkan begitu sahaja tanpa hiasan yang sesuai sehinggakan ianya dibiar kosong begitu sahaja serta menjadi tempat sidaian kain basahan.

IMPIANA kongsikan beberapa idea balkoni menarik dan praktikal agar anda boleh merenovasikan balkoni anda menjadi segar dan sedap mata memandang, jangan sampai ruang tamu serta dapur cantik, tetapi balkoni hambar.

1) Susun atur sofa L Shape di balkoni

Jangan ingat ruang tamu sahaja anda boleh letak L-Shape sofa, di balkoni juga anda boleh muatkan sofa ini dengan memilih secara teliti mengikut ukuran saiz balkoni yang anda miliki. Pulang kerja selain daripada melepak di ruang tamu, balkoni juga berupaya untuk menjadi ruang rehat yang memuaskan disulami angin bayu.

2) Ruang pejabat mini

Untuk pemilik kediaman balkoni bukan open air, anda boleh jadikan ruang balkoni anda ruang pejabat mini. Di kala anda tidak punyai idea yang bernas, apa kata rehat sebentar sambil menghirup secawan kopi sambil menikmati pemandangan indah. Mana tahu, tiba-tiba pelbagai idea awesome datang. Who knows!

3) Makan malam romantik

Dari berbelanja mewah di restoran hanya untuk makan malam romantis, lebih baik anda masak sendiri hidangan serta juadah dan fully utilized balkoni kediaman anda untuk menyambut hari istimewa bersama pasangan. Percayalah, pasangan anda lebih menghargainya daripada berbelanja besar di restoran mewah. Hari-hari lain anda boleh jadikan ianya sebagai ruang makan tidak kira sarapan atau makan tengahari. Ianya milik anda, tidak perlu book table pun.

4) Merasai pengalaman Marakesh, Morocco di balkoni sendiri

Untuk mereka yang gemarkan idea dekorasi timur tengah. Anda boleh pasangkan ruangan balkoni dengan lampu malap yang cukup untuk menerangi ruangan balkoni. Hanya tambah sofa yang selesa dan pastinya jug Shisha untuk menambahkan lagi elemen timur tengah. Jangan lupa untuk pasang sliding door kedap udara. Anda pastilha tidak mahu cemari ruang tamu anda dengan asap shisha sehingga menimbulkan ketidakselesaan tetamu yang berada di dalam.

5) Cucuk tanam di tengah kota

Idea biasa tetapi menarik untuk dilaksanakan di balkoni anda. Jadikan ianya ruang untuk anda bercucuk tanam secara kecil. Anda boleh tanam cili, daun sup, daun pandan, daun kari, kunyit, pokok selasih, daun kesum, serai dan sebaginya lagi. Tetapi ingat, anda kena jaga dengan betul segala tanaman yang diusahakan, takut nanti balkoni anda menjadi sarang untuk tetamu yang tidak diundang.

6) Rumah untuk si comel

Daripada kita biarkan si comel duduk di luar rumah dan berpotensi besar untuk diganggu penduduk lain, apa kata anda gunakan balkoni anda sebagai taman permainan buat kucing kesayangan anda. Mereka akan bebas daripada gangguan haiwan lain serta orang ramai pun tidak akan mengata jika mereka membuang air besar. Kucing anda, tanggungjawab anda.

7) Parti BBQ di balkoni

Siapa kata nak anjurkan parti BBQ di rumah kondominium atau apartment tidak sesuai. Kalau persiapan keselamatan anda mantap, ianya tidak menjadi masalah. Yang penting anda kena pastikan pemisah antara balkoni dan ruang dalam kediaman adalah sliding door yang kedap udara. Tinggal di kediaman kompak, persiapan BBQ anda juga seharusnya berskala kecil untuk tetamu yang tidak ramai.

Bagaimana dengan paparan yang IMPIANA sajikan, jika anda berpuas hati, realisasikannya mengikut kreativiti anda dan jangan lupa untuk tag FB page IMPIANA agar idea menarik anda dapat diikuti oleh pembaca lain. Salam dekorasi!

Kulit telur kering mengandung sekitar 95% kalsium karbonat dengan berat 5,5 gram. Kulit telur juga terdiri daripada 97% kalsium karbonat. Selain itu, rerata dari kulit telur mengandung 3% fosfor dan 3% terdiri atas magnesium, natrium, kalium, seng, mangan, besi, dan tembaga. Kandungan kalsium yang cukup besar berpotensi untuk dimanfaatkan sebagai pupuk organik bagi tanaman.

Hasil analisis dalam kandungan tanah, kulit telur menunjukkan kandungan kalsium terdiri atas kalium, kalsium, fosfor, dan magnesium, masing-masing sebesar 0,121; 8,977; 0,394; 10,541%. Kalsium (Ca) pada tanaman berperan untuk merangsang pembentukan bulu akar, mengeraskan batang tanaman, dan merangsang pembentukan biji.

Secara umum, kulit pisang banyak mengandung karbohidrat, air, vitamin C, kalium, lutein, anti-oksidan, kalsium, vitamin B, lemak, protein, beragam vitamin B kompleks di antaranya vitamin B6, minyak nabati, serat, serotonin dan banyak lagi lainnya.

Cara membuat:
1. Pastikan kulit telur adalah bersih dari najis sebab kita nak guna blender dapur dan kulit telur adalah dalam keadaan kering sepenuhnya.
2. Begitu juga dengan kulit pisang, pastikan ianya adalah kering (kehitaman).
3. Blend satu persatu iaitu asingkan antara 2 kulit tersebut. Anda boleh campur sebelum membaja di dalam bekas yang lain. Mudah sahaja.


Dinding Merekah Dan Ade Kesan Paku, Sumbat “Wall Plaster” Ni Je. Memang sakit mata tengok dinding yang ade kesan paku, sompek atau merekah. Mesti ramai yang buntu tak tahu nak buat macam mana. Ramai yang hanya terfikir nak tutup dengan tampalan simen baru. Betul tak?

Sebenarnya ada cara lebih mudah dan cepat yang boleh anda lakukan.Apa kata gunakan wall plaster dalam tube ni.

Selain digunakan untuk menutupi lubang-lubang paku dan rekahan, ia juga boleh digunakan sebagai penyelesaian grout atau celah jubin yang dah tercabut. Nak buat coreection pada dinding yang tersalah tebuk pun boleh je guna wall plaster khas ni.

Naratif Katalog Alam harus peka terhadap pluraliti alam, namun terarah untuk membingkai momen dan metafora yang mengelilingi latar tropis; ini adalah tempat bagi pendaki untuk berehat, bermeditasi, dan memperluas wataknya sebagai gazebo ke menara pemerhatian di tengah-tengah hutan tropika. Reka bentuknya juga melengkapkan sekitarnya, cara di mana orang mengalami gazebo adalah yang terpenting.

Diliputi dalam rimbunan tebal, gazebo berdiri sebagai analogi geometri untuk memprovokasi interaksi dan renungan melalui artikulasi pengumpulan dan satah. Dengan panggilan ringkas untuk gazebo seluas 9 meter persegi, cadangan itu terdiri daripada 3 bingkai kotak yang saling berkait secara menegak dalam membuat platform bertingkat untuk menyesuaikan keadaan laman landai secara topografi. Konfigurasi pembingkaian gazebo dinyatakan secara menegak yang membolehkan orang ramai menikmati pemandangan kanopi tropika yang sebaliknya tidak dapat diakses.

Ketinggian di antara platform berbeza-beza dengan beberapa ruang memerlukan orang dewasa untuk bebek dan mendekati dengan berhati-hati sementara kanak-kanak dapat bermain dengan bebas di tempat-tempat ini. Dengan had peruntukan ruang, platform adalah elemen penyesuaian yang berfungsi sebagai meja untuk membaca, tempat duduk kantilever di sepanjang lereng, kotak meditasi dan tangga kucing sebagai kiasan rumah pokok di hutan.

Oleh kerana laman ini terletak jauh di hutan tropis, bahan binaan gazebo semuanya dibawa dengan tangan dan dipasang di lokasi untuk mengurangkan sebarang gangguan pada keadaan yang ada dengan setiap pokok dan tanaman ditandakan dan dipelihara dengan teliti.

Kredit: Arkitek Garis

Lokasi: Taman Tugu, Kuala Lumpur

Pelbagai kaedah dan jenis baja yang boleh digunakan untuk mendapatkan hasil bunga yang kembang mekar di laman. Sama ada dengan menggunakan bahan organik mahupun kimia, pasti ada hasilnya. Namun kali ini LAMAN IMPIANA nak galakkan anda untuk hasilkan baja penggalak bunga dari buah-buahan atau sayuran yang rosak dari dapur anda.
Buahan dan bungaan (250 g setiap bahan):
1. Pisang
2. Labu
3. Lobak merah
4. Tomato
5. Betik
6. Bunga-bungaan

Nota: Kesemua buah-buahan diambil dengan kulit sekali. Lebih ranum buah lebih baik.

Perisa:
1. Gula merah (5 kg)
2. 1 sudu makan EM
3. 1 sudu makan IMO

Alat:
1. Bekas plastik besar
2. Kain
3. Botol

Cara pembuatan :
1. Potong semua buah-buahan
2. Masukkan ke dalam sebuah bekas plastik
3. Campur bunga, gula merah, EM dan IMO
4. Kacau dan lenyek dengan menggunakan senduk kayu. Jangan gunakan tangan.
5. Tutup bekas plastik itu dengan kain
6. Peram sekurang-kurangnya 10-14 hari
7. Selepas hari ke 10-14, tapis buahan yang diperam.
8. Hasil cecair disimpan ke dalam botol
9. Hampas tapisan pula boleh diperam untuk kali kedua, dengan tambahan gula merah. Sukatan lebih kurang sama macam peraman kali pertama

Peraman kali kedua bolehlah lebih lama lagi. Terpulang pada anda, tapi peraman kali kedua boleh sehingga mencapai 1 bulan, selepas itu tapis lagi, dan campurkan hasil peraman kali kedua dengan hasil peraman kali pertama.

Penggunaan:

Nisbah: 1 atau 2 sudu makan dengan 1 liter air.

1. Boleh campurkan bersama EM dan baja ikan.
2. Siram tanah atau sembur pada daun.
3. Kekerapan semburan: 1 atau 2 kali seminggu atau ikut kerajinan anda.

Selamat mencuba.

Acara Fiesta Homebakers Usha-Usha Biskut Raya anjuran Mingguan Wanita bersama penaja utama Central Sugars Refinery Sdn. Bhd (Gula CSR) serta penaja bersama marjerin Adela dan rakan kerjasama lain Fruttose, Ever Miracle Solutions (barangan Tupperware Brand, Cadbury dan penaja belon dekorasi, Omeiluth Party Expert berlangsung penuh meriah di Setia City Mall, pada Ahad lalu.

Biarpun hanya sehari sahaja, namun fiesta yang  dirasmikan oleh Yang Berhormat Hajjah Aiman Athirah Sabu, Timbalan Menteri Pembangunan Wanita Keluarga dan Masyarakat (KPWKM)  hadir bersama CEO NU Ideaktif, Syamil Fahim dan CFO Gula CSR iaitu Mohd Azahar Mohd Salleh bersama isteri memberi kenangan manis buat semua peserta.

Menghimpunkan 40 vendor usahawan biskut raya dengan hampir 10 ribu kupon sampel biskut raya diberikan secara percuma kepada pengunjung, dalam ucapan  perasmian YB Hajjah Aiman Athirah berkata, usaha dilakukan Mingguan Wanita ini sangat disokong kerana membantu  golongan wanita menerusi kempen Bangkit Wanita.

“Golongan B40 dan M40 antara yang terkesan dengan pandemik sebelum ini. Jadi usaha menghimpunkan golongan wanita dalam fiesta begini dengan bermula dari rumah menghasilkan biskut, ternyata ia satu usaha sangat baik kerana ia selari dengan usaha KPWKM yang turut mempunyai kempen Wanita Bangkit.

“Negara kita menyediakan banyak dana dalam membantu golongan wanita  berpotensi untuk mencapai kejayaan  dari segi ekonomi dan golongan wanita boleh merebut peluang memajukan diri dalam perniagaan menerusi dana disediakan,” katanya yang turut  mengalu-alukan Mingguan Wanita datang ke Kementerian berbincang untuk program Bangkit Wanita.

Sementara itu, CEO Nu Ideaktiv, Syamil Fahim memaklumkan, selama lebih 40 tahun Mingguan Wanita berada di pasaran dengan jualan majalah dahulunya mencecah 160 ribu seminggu serta lebih 4 juta pembaca setia untuk media sosialnya terkini berjaya membawa suara wanita ke persada gemilang.

“Kempen Bangkit Wanita yang kita usahakan sejak 3 tahun lalu, dijayakan dengan pelbagai aktiviti menghimpunkan 40 pengusaha biskut raya dan moga usaha begini berterusan,” katanya semasa ucapan alu-aluan.

Dalam fiesta sehari semalam, selain promosi jualan dan tempahan biskut raya, banyak  aktiviti pentas interaktif bersama pengunjung telah diadakan.

Menampilkan Hanif sebagai pengacara yang penuh lincah, penaja utama CSR turut memberikan pelbagai hadiah menarik di booth mereka. Dengan hanya follow laman sosial mereka, pengunjung menerima beg hadiah menarik di mana pelbagai produk Gula CSR diberikan secara percuma buat pengunjung bertuah.

Persembahan fiesta semalam dihangatkan dengan persembahan bertenaga dari penyanyi Marsha Milan Londoh yang menyampaikan dua buah lagu iaitu Girls On Fire selain lagu popularnya, Kembali Terang.

Selain persembahan pentas dari Marsha, ada banyak aktiviti pentas berlangsung seperti demo bancuhan topping dekorasi biskut bersama pengasas Gula Cakery, Nor Arieni Adriena, pertandingan tekan-tekan semperit biskut raya, demo biskut raya kurang manis oleh pengasas Easy Bake Lab iaitu Cik Dayang, pertandingan susun-susun biskut raya, pertandingan tekan biskut semperit raya bersama Puan Hanani yang datang jauh dari Terengganu, happy hour dan banyak lagi.

Turut diadakan, acara biskut raya terbesar oleh para pelajar kulinari dalam Pertandingan Biskut Raya Gergasi. Sebanyak tiga universiti / kolej memasuki pertandingan ini terdiri dari Food Institute Of Malaysia (FIM), Saito University dan Institut Kemahiran Belia Negara Kemasek Kemaman Terengganu. 9 kumpulan telah bertanding  melibatkan 36 penyertaan pelajar.

Kumpulan juri yang diketuai oleh Puan Norhayati dari Taylor Universiti, Puan Nor Arieni Adriena dari Gula Cakery dan Marsha sepakat memilih kumpulan Zucchero dari IKBN yang  menghasilkan biskut Giant Golden Flakes seberat 15 kg.

Kumpulan Zucchero memenangi hadiah utama sebanyak RM700 serta nilaian RM10,000 bagi artikel mengenai sekolah masakan terbaik, hadiah iringan serta sijil penyertaan.

Pemenang kedua dan ketiga dimenangi oleh pelajar dari Food Institute Of Malaysia yang menerima wang tunai RM500 dan RM300. Bagi saguhati, hadiah sampingan dan sijil disediakan buat kesemua pelajar yang bertanding.

Fiesta diteruskan dengan pelbagai aktiviti bermula seawal jam 10 pagi dan menghampiri kemuncak acara pada jam 9 malam bila mana penganjur utama Gula CSR menawarkan hadiah lumayan sebanyak 36 kg gula Better Brown kepada vendor yang memenangi tiga kategori yang dipertandingkan iaitu  vendor Paling Aktif Promosi Di Sosial Media, vendor Sampel Biskut Paling Laris dan vendor Booth Tercantik.

Fiesta yang penuh kemeriahan dan warna-warni ini dijangka akan dianjurkan sekali lagi dengan tema yang berbeza pula. Hingga jumpa lagi di fiesta akan datang.


Buat Sendiri Pembasmi Serangga Organik Dari Kulit Limau Untuk Siput, Afid, Agas dan ‘ Mealy Bug’

Tanaman sayur kebiasaan yang merosakkan adalah dari jenis serangga berbadan lembut seperti afid, agas, mealybug dan siput. Nak gunakan racun, takut bahaya sebab sayur tu akan dikonsum menjadi makanan kita. Jadi, Cara terbaiknya adalah menggunakan baja organik.

Pelbagai ramuan baja organik yang pernah dipaparkan oleh laman impiana antaranya adalah seperti:

Adala lagi satu ramuan racun serangga organik yang wajib anda cuba. Kenapa Laman Impiana kata wajib. Ini kerana racun serangga ini mempunyai bau yang sedap dan menenangkan sebab diperbuat daripada limau.

Cara – cara:

1) Kupas sebiji oren. Jika tiada buah oren segar, anda boleh menggunakan 1 1/2 sudu kulit limau kering ( dried citrus) atau 1 sudu minyak limau ( orange oil ). Citrus atau limau berupaya untuk mencegah serangga- serangga yang berbadan lembut seperti siput, afid, agas dan ‘ mealy bug’. Citurs juga berkesan kepada semut dan juga lipas apabila disembur terus kepada serangga ini.

2) Masukkan kulit limau tersebut ke dalam bekas dan campurkan 2 cawan ( 500 ml) air panas ke dalam bekas tersebut. Biarkan larutan di kawasan yang hangat selama 24 jam.

3) Tapiskan air larutan tersebut. Asingkan air daripada pati oren. Air yang ditapis akan digunakan sebagai racun organik

4) Tambahkan beberapa titis sabun castile ( sabun berasaskan minyak ). Sabun castile berbau ‘peppermint ‘ dikenalpasti sebagai sabun yang effektif. Kacau campuran tersebut.

5) Tuangkan larutan tersebut ke dalam botol sprayer dan racun tersebut sedia untuk digunakan pada pokok untuk mencegah serangga – serangga berkulit lembut. Sembur juga larutan tersebut kepada lipas atau semut secara terus.

Penyediaan paling asas untuk berkebun adalah dengan membina batas. Kebanykakkan pekebun memilih kaedah menggebur tanah sedia ada dan membentuk batas. Sebenarnya, ada cara paling mudah dan cepat. Bina batas dengan membuat tambakkan tanah di bahagian atas atau rise up garden bed.

Namun, yang menjadi masalah adalah batas yang telah ditinggikan mudah rosak terutaamnya apabila hujan lebat. Aliran air permukaan akan menyebabkan gelongsoran tanah pada batas.

Untuk atasi masalah ini, apa kata kita sediakan struktur khas menghalang gelongsoran tanah pada batas. Berikut antara idea yang boleh dilakukan

Biasanya, selepas telur digunakan kita hanya akan membuang saja kulitnya. Tidak pernah terlintas pula nak gunakan lagi kulit telur yang dianggap sebagai bahan buangan.

Tetapi tahukah anda, fakta mengatakan 95 % bahagian kulit telur adalah kalsium karbonat iaitu bahan yang sama terdapat pada cangkerang, batu karang dan batu kapur. Nutrien ini penting dan memberikan manfaat kepada tanah bagi pertumbuhan tanaman.

Nak berkebun tadi rumah tak ade ruang tanah? tak jadi masalah, boleh bealajr cara berkebun dalam ruang sempit dengan Puan Juliana. Tanam dalam rumah pun menjadi. Yang lagi “best” Tak sampai 2 minggu dah boleh tuai hasil sayuran.

Jangan Buang Kulit Telur Kerana Banyak Khasiat Untuk Pokok Kita.

Saya mula mengumpul kulit telur selepas saya membaca satu artikel mengenai kulit telur digunakan sebagai baja tumbuh-tumbuhan yang berkesan. Ianya boleh digunakan sebagai baja dan juga sebagai kawalan perosak organik. Saya menggunakan kulit telur dihancurkan dan dicampurkan dengan serbuk kopi terpakai.

Bermula dari PKP (Perintah Kawalan Pergerak) yang dilakukan bulan 3 tahun lepas, berkebun menjadi hobi no. 1 bagi mengisi masa yang terluang. Namun, kebiasaanya aktiviti ini hanya diminita golongan dewasa berbeza pula bagi Muhammad Benyamin yang berusia 13 tahun.

Nama saya Ben. Sekolah tingkatan 1 pun tak habis. Bukan berhenti, tapi sebab PKP la. Nak masuk tingkatan 2 pun online je. Saya suka bertukang. Ayah saya minat hidroponik. Sejak PKP 1 dahulu, dia buat bengkel buat set hidroponik DIY. Kami guna paip petak. Hari-hari saya buat kerja ni, sampailah sekarang saya yang buat semua. Ayah dah serah pada saya.

Kami jual produk kami di Shopee dan kepada saudara mara dan kenalan. Alhamdulillah, sekarang kami dapat buka ruang kerja untuk bekas anak-anak murid ayah saya yang dah habis sekolah tapi takde kerja. Mereka ni pelajar pendidikan khas. Secara tidak langsung kami buka ruang untuk mereka bekerja. Ada 2 orang yang hari-hari datang. Yang lain jika ada kerja banyak baru panggil.


(GAMBAR) Pilihan Warna Dan Susunan Bijak Untuk Dapur Sempit

Ruang dapur kecil ini tidak pernah gagal menarik perhatian sesiapa sahaja yang melangkah masuk ke kediaman teres superlink ini. Palitan warna jingga yang menjadi kemasan akhir kabinet dapur nyata menyerlah. Bukan mudah sebenarnya merealisasikan rekaan dapur penuh bergaya dengan keluasan yang terhad di samping konsep moden klasik yang menjadi pilihan pemilik. Namun gandingan serasi rona dan aura semula jadi kayu yang dijelmakan oleh pereka, mampu menyerlahkan penampilan dan menambah pesona pada ruang dapur sempit ini.

KEMASAN KAYU KASAI PILIHAN UTAMA
Keteguhan kemasan kayu menyuntik nilai estetika, memberi elemen malar segar, tampak semula jadi dan bergaya pada ruang dapur. Selain itu, jenis kayu yang dipilih juga mempengaruhi keindahan konsep moden klasik yang pemilik ingin serlahkan. Atas faktor-faktor ini pemilik setia dengan kemasan kayu berbanding kemasan moden seperti 3G, aluminium, melamine dan sebagainya.

“Saya sememangnya gemarkan kemasan kayu. Rumah lama kami juga menggunakan kemasan kayu di kabinet dapur. Elemen kayu menyerlahkan rasa natural dan evergreen ketika berada di ruang dapur. Ketika membuat perbandingan untuk memilih kayu yang bersesuaian sebagai kemasan utama di kabinet dapur, saya mempertimbangkan kayu pine dan oak, namun saya jatuh cinta dengan ira kayu kasai yang berjalur tegak dan kelihatan lebih kemas,” jelas Fiza.

REKAAN PRAKTIKAL KABINET BENTUK U
Penempatan reka bentuk kabinet berbentuk U memudahkan aliran trafik di dapur serta memenuhi keperluan pemilik sekeluarga. Pemilik menggunakan setiap ruang yang ada dan menjadikan reka bentuk kabinet ini cukup praktikal. Selain itu, keteguhan kemasan quartz rona hitam pada permukaan kaunter menjadikan ia pilihan ideal sebagai kemasan tahan lasak ketika melakukan kerja di dapur.

“Kaunter top di kabinet dapur yang berbentuk U ini digunakan sepenuhnya. Anak perempuan saya berusia 7 tahun gemar membuat muffin. Oleh itu, ketika saya memasak atau sedang membuat persediaan memasak, anak saya mempunyai ruang sendiri di kaunter top ini, untuk dia membuat muffin kegemarannya di kawasan ini,”jelas Fiza sambil tersenyum.

Selain itu, sentuhan rustik juga jelas kelihatan terutamanya pada pemilihan kerusi dan meja dari Wood and Steel. Peletakan bench daripada kemasan laminate yang turut dilengkapi ruang storan diganding serasi bertepatan konsep ini.

Peminat barang vintage ni kebiasaanya berjiwa sentimental dan kreatif. Almaklumlah, tututan diperlukan untuk memastikan perabot lama atau antik sentiasa kelihatan cantik. Namun, berlainan pulak dengan cerita pasangan suami isteri ini. Minat terhadap barangan lama memang tidak dapat dipisahkan. Namun, kebiasaanya, peminta barang lama ni lebih cenderung menjadikan kediaman mereka macam muzium.

Koleksi barang antik yang padat dan terlalu sarat menyebabkan kediaman dah macam ruang pameran pula. Elak perkara ini berlaku, pemilik menggabungkan konsep moden dan kelasik untuk menghias kediaman miliknya. Mereka sepakat dan lehatlah hasilnya.

Dari segi pemilihan perabut, kita kena pandai2 cari & kalau rajin cari, boleh dapat yang berkualiti dengan harga yg cukup murah. Kami juga guna cara kreatif untuk hias rumah dengan menggunakan barangan recycle dan barang lama diubahsuai jadi sesuatu yang nampak baru dan cantik

Yang paling menarik corak yang dihasilkan pada dinding. Bukan sekadar kombinasi warna yang dipilih menyebabkan kediman ini kelihatan segar, malah kayu yang di jadikan sebagai garisan membentuk demensi berbeza jika dibandingkan dengan kediaman lain ang turut menggunakan konsep atau corak hiasan dinding seperti ini. Nak tambah klasik, kayu yang di tampal dicat emas.

Walaupun tinggal di apartmen, Pemilik gemarkan suasana yang segar, maka anjung yang diberi walaupun sekangkang kera tetap diusahakan.

Penghargaan:

Anda inginkan rumah kelihatan seperti berlian? Jangan risau. Di NU INFINITY, semuanya ada. “Diamond In The Rough” adalah nama yang diberi oleh pereka interior design ini. Jika anda duduk di rumah ini, anda tidak perlu risau tentang kegelapan dalam rumah kerana ada banyak sumber cahaya didalamnya. Boleh dikatakan setiap sudut dan celah-celah dinding tu ada lampu lah. Akan tetapi, saya lebih berminat dengan pemilihan kayu yang digunakan itu kerana ia sangat masuk atau kena dengan lampu yang bewarna seperti kekuningan. Baru lah nampak premium! Hahahahaha. Bukan itu sahaja, keadaan dalam rumahnya pun, nampak seperti senang untuk ke mana-mana. Ruang tamu dengan bahagian dapur. Dengan mudahnya, jika kita sedang duduk di sofa, dan berasa lapar atau dahaga, terus bangun dan pergi ke dapur.

Seterusnya adalah, demi untuk tidak dihalang oleh saiz, sebaliknya memberikan peluang untuk mereka bentuk ruang yang menakjubkan. Pada peringkat awalnya, reka bentuk yang difikirkan dengan baik adalah tepat. Koridor, yang mempunyai cermin kelabu samar tetapi padan, membesarkan unit sebaik sahaja seseorang memasukinya. Kerana tiada kawasan stor fizikal, kedalaman yang diperlukan untuk pemain elektronik menawarkan kami alasan untuk membina storan. Dapur berwarna gelap, dan kontras yang indah pada kemasan kayu dipertingkatkan dengan pencahayaan terarah.

Akhir sekali, bilik tidur mempunyai ciri-ciri yang sama tetapi telah dilembutkan dengan menggunakan kemasan yang lebih lembut, seperti kusyen di kepala katil. Tambahan lagi, pereka ini memilih biru mewah yang cantik untuk Bilik Tidur Utama dan biru semangat untuk Ruang Tamu untuk memberikan sedikit warna kepada keseluruhan harta tanah. Nada tambahan berfungsi sebagai aksen kepada keseluruhan warna tirai latar unit.

Kesimpulannya, interior design ini juga bagus dan sesuai untuk orang yang bujang dan meminati rumah yang dengan warna gelap.

Peach adalah warna yang cukup popular dan digemari ramai. Namun tidak ramai yang sedar bahawa peach adalah warna yang agak payah untuk disuai padan dengan rona lain. Malah peach sendiri hasil kombinasi jingga dan merah jambu. Jadi  dua rona yang cukup berpengaruh ini adakala membuat kita keliru. Adakah ia sesuai dipadankan dengan rona perak atau emas? Begitu juga dengan rona yang lain, adakah ia sesuai di padankan dengan rona lembut atau terang?

Peach dilihat antara rona romantis yang unik. Tidak terlalu feminin malah elegan dan matang. Selalunya pereka akan mengenakan rona selamat seperti putih gading atau putih asli sebagai padanan untuk hiasan. Jika biasannya agak gelap sedikit, disamakan dengan  perabot kayu seperti ala Sepanyol, Bali dan perabot jati. Ia dilihat mampu memberi keseimbangan pada ruang agar tidak gelap dan membosankan. Malah ruang nampak lebih warm dengan kemasan yang sesuai seperti terracota dan kemasan mewah seperti papan jalur.

Tidak salah jika anda mahu memilih gaya romantis dengan memilih rona peach yang lebih lembut. Rona pastel selalunya dapat digandingkan dengan baik dan cantik jika kita bijak memilih apa yang sesuai dengan ruang mahu pun konsep yang mahu kita serlahkan. Jika mahu tampil harmoni, anda boleh memilih jingga pastel dan merah samar sebagai satu gandingan yang indah. Jika mahukan sentuhan kontra yang indah mungkin hijau samar dan unggu pudar dilihat lebih menyerlah. Malah yang menariknya rona ini cukup sesuai untuk kamar kanak-kanak, kamar pengantin dan kamar untuk warga emas. Apa yang anda perlu lakukan, pilih biasan yang sesuai.

SIMPLE-SIMPLE JE DI IMPIANA.


Apa?! Atap Ini Mampu Melindungi Kita Dari Hujan Batu? WOW!

Atap di setiap rumah, berfungsi untuk menahan debu yang berlebihan masuk ke dalam rumah, menghalang hujan memasuki rumah, menghindari dari teriknya matahari dan yang paling penting adalah melindungi orang dan barang. Rumah, jika tiada atap, ia ibarat rumah itu bogel kerana atap lah yang melindungi kita dari segala bencana yang datang dari atas. Tetapi, atap ini pun ada jenis-jenisnya. Maka, hari ini saya akan menjelaskan jenis-jenis atap yang ada di dunia ini.

ABSES

Abses adalah salah satu jenis design atap yang dimana, ia terdapat dalam kepingan nipis dan beralun dengan panjang dan ketebalan yang berbeza-beza. Terdapat pelbagai faedah apabila bumbung rumah anda dibina daripada hanya satu bahan. Kedua, asbes ialah bahan binaan yang ringan dan mudah dibersihkan. Gaya bumbung ini, bagaimanapun, mempunyai kecacatan. Seperti kebanyakan orang sedia maklum, asbes menyerap haba. Akibatnya, sama ada musim kemarau atau matahari terik, kawasan dalam rumah akan kelihatan sesak dan panas.

TANAH LIAT

Atap jenis tanah liat ini, adalah jenis atap yang biasa digunakan oleh orang. Boleh dikatakan, setiap rumah di Malaysia, menggunakan atap jenis tanah liat. Jika dibandingkan dengan jenis bumbung lain, bumbung tanah liat terkenal dengan ketahanannya yang luar biasa. Jika anda mahukan bumbung yang tidak panas, jubin tanah liat adalah cara untuk pergi. Kerana jenis ini boleh mengeluarkan haba ke dalam rumah, bilik tetap sejuk. Walau bagaimanapun, apabila perubahan iklim besar berlaku, lumut kerap tumbuh di tepi lapisan antara jubin. Tambahan pula, perumahan terdedah kepada kebocoran. Jika anda memilih untuk menggunakan jenis ini, pemasangan dan penyelenggaraan yang mencukupi diperlukan.

KACA

Kaca adalah satu lagi bahan biasa yang digunakan dalam bumbung kanopi. Bahan binaan tunggal ini biasanya digunakan untuk membuat carport atau sebagai perlindungan bumbung. Bumbung kaca juga sering dilihat sebagai varian pelindung struktur asas rumah, secara amnya sebagai kaedah menyediakan cahaya semula jadi. Kebiasaan atap jenis kaca ini, selalu diterapkan di dalam pusat beli belah.

Maka dengan itu, berakhirlah penjelesan saya tentang jenis atap. Apakah pilihan anda?

Alhamdulillah berkat ilmu perkongsian geng dan youtube, terima kasih, saya dapat DIY repair kipas (Brand Khind) yang masalah slow, apa yg saya buat:

1) buka casing belakang kipas (lap/cuci habuk apa yg patut, cabut suis letrik jgn lupa)
2) buka kapasitor, potong wayar (merah & kelabu, jgn potong hujung sgt nnt nak sambung payah)
3) p kedai elektronik/repair elektrikal beli kapasitor baru, harga dalam RM3-5 mcm tu (pastikan yg microfarad(uF) tu sama, saya punya 1.5 uF)
4) sambung kapasitor yang baru dgn wayar yg di potong tadi (saya sambung pakai connector), pasang power, test jalan ke tak bilah tu, Alhamdulillah pusing )
5) cuci², lap² bilah kipas dan jaring casing kipas depan
6) pasang casing, siap..

Over-watering atau penyiraman berlebihan antara punca utama kematian indoor plant. Sebenarnya, ada penyelesaian lebih mudah untuk mengatasi masalah ini. Selain bekas siraman yang bukan sahaja menyebabkan lebihan air malah sisa yang mengalir keluar akan mengotorkan kediaman, apa kata anda guna trik air batu.

Menurut Jilian dari I Am a Homemaker, air batu yang mencair berupaya membekalkan siraman kepada tanaman secara beransur-ansur (slow-release). Ini menyebabkan air dapat diserap sepenuhnya oleh akar secara berperingkat dan sempurna. Tambahan, teknik ini sangat sesuai bagi penyiraman tanaman bergantung. Ia dapat memastikan persekitaran anda tidak kotor disebabkan air yang jatuh

Teknik ini paling sesuai untuk tanaman jenis berbunga seperti orkid, begonia, petunia dan sebagainya.


9 Inspirasi Anjung Sesuai Buat Laman Kediaman Berkonsep Tropika

Ramai di antara kita yang mengidam mempunyai anjung di luar rumah supaya ia menjadi tempat duduk santai sambil menikmati hidangan menu petang atau pun berborak bersama ahli keluarga. Berada di anjung sambil menikmati suasana menghijau adalah sesuatu yang sangat menenangkan jiwa. LAMAN bawakan anda idea menarik reka bentuk anjung yang boleh dijadikan inspirasi.

Kebaikkannya adalah untuk menghasilkan makanan yang selamat, mesra alam di samping berupaya menyuburkan tanah secara alami. Booster Tanaman.

5 jenis baja cecair (NF):

1. Baja hijau
2. Baja Buah-buahan
3. Baja berasaskan ikan
4. Baja berasaskan tulang
5. Baja berasaskan kulit telur/kerang/siput

Kaedah membuat baja hijau / Buah

1. potong 1 kg tumbuhan/buah seperti kangkung/batang pisang/buah muda)

*untuk baja buah, hanya ubah penggunaan 1kg sayur kepada 1kg buah-buahan. yang lainnya proses dan bahan perapan yang digunakan sama

2. Adunkan 1 kg tumbuhan hijau tadi bersama 1 kg gula merah ke dalam bekas yang kedap udara

3. Tutup mulut bekas simpanan dengan kain kasa atas kertas sahaja

4. Peram selama 7 hari

5. Tapiskan dan asingkan sisi untuk mendapatkan cecairnya.

6. Letakkan sisa pada permukaan tanah sebagai sungkupan.

7. Ambil 1 sudu besar cecair baja dan campurkan ke dalam 5 liter air

8. Jadikan bahan campuran tadi sebagai siraman pada tanaman sekurang-kurangnya dua minggu sekali

Pokok cili memang mudah untuk ditanam, tapi ia juga mudah untuk dijangkiti penyakit dan menjadi sasaran perosak. Sebab itu, pokok cili memerlukan penjagaan yang rapi dan terperinci untuk memastikan penghasilannya yang berkualiti.

Buah cili juga tidak terkecuali daripada dijangkiti penyakit dan serangan perosak. Oleh itu bagi mengatasi masalah dan ancaman serangga perosak, racun serangga perlu digunakan sebaiknya setiap hari. Sekali culas, padah jadinya.Nak-nak serangan dari ulat buah. Ia pandai mencari peluang dan ruang. tahu-tahu je, buah cantik tapi dalam berpenghuni.

Penggunaan racun dengan bahan kimia sudah pasti membahayakan kesihatan. Solusi terbaik adalah gunakan racun organik untuk melindungi cili dari sebarang ancaman serangga dan kulat. Berikut adalah cara untuk menghasilkan racun serangga untuk cili:

Bahan-bahan:

50gm Lada hitam (Ditumbuk)
50gm cili kering
50gm jus tomato
50gm tembakau (guna puntong rokok pun boleh)
50gm bawang putih
50gm bawang merah
50gm daun semambu (kisar kasar)
50gm gula merah
sedikit EM

Cara-cara:
1. kisar semua bahan
2. Masukkan bahan kisar di dalam baldi dan tuangkan 4-5 liter air.
3. Kacau rata dan masukkan ke dalam bekas perapan dan tutup kedap
4. Perap air campuran tadi selama 2 hingga 3 minggu

Cara penggunaan:
Gunakan 50-80 mililiter pati bersama 4-5 liter air. Semburkan pada keseluruhan pokok cili setiap 2-3 hari

Tip: Pastikan anda menggunakan penutup hidung dan sarung tangan untuk mengelak dri terkena semburan. Ianya pedas dan jika terkena mata pedih

Dikenali sebagai Tonkin Jasmine atau nama saintifiknya Telosma cordata, bunga ini mempunyai bau harum yang kuat seperti bunga jasmin serta boleh dimakan. Ia adalah sejenis pokok memanjat yang boleh ditemui di Asia Tenggara, China dan India. Daunnya hijau berkilat berbentuk hati yang kelihatan menarik serta bercambah dengan lebatnya. Bunganya pula bersaiz kecil berwarna hijau hadir dalam kelompok dan akan bertukar kepada warna kekuningan apabila matang. Kebiasaannya anda akan menyedari akan bau wangian bunga ini pada waktu pagi ketika ia sedang mekar berkembang. Bunga ini juga begitu hebat aromanya apabila pati minyak dari Telosma cordata digunakan dalam penciptaan minyak wangi terkenal di dunia , Chanel No.5 , sekali gus menjadikan ia setaraf dengan ‘minyak wangi tumbuhan’ yang lain iaitu, Cananga odorata ataupun dikenali sebagai Ylang Ylang.

Telosma cordata ini juga terkenal dengan sumber nutrien yang terkandung di dalamnya seperti serat, kalsium, fosforus, besi, vitamin A, B , C dan niasin. Ornamental plant yang turut digunakan dalam masakan sama ada ia digoreng sebagai sayuran atau direbus dan dimakan dengan nasi. Menanam pokok ini mudah asalkan ia ditanam di kawasan yang mendapat cahaya matahari penuh serta tanah bersaliran baik. Selain itu sediakan ruang yang secukupnya untuk tumbuhan memanjat ini menjalar dan merebak.

Telosma cordata boleh dibiakkan atau disemai menggunakan teknik keratan batang. Sebaiknya semai batang pokok tanpa akar lebih kurang 3 inci atau 4 inci panjang ke dalam pasu kecil berisi tanah baja. Isikan tanah semaian di dalam bekas semaian atau pasu dengan diameter 14 cm (lebih kurang 5.5 inci). Isikan dengan tanah semaian atau topsoil yang digaul dengan pasir dan baja tinja ayam (nisbah 2:1:1). Selepas dua minggu anda akan nampak ia mula mengeluarkan akar.

Agar tumbuhan yang ditanam mempamerkan karakter dan fizikal terbaiknya untuk tatapan penghuni kediaman, pastikan anda mempunyai rutin penyelenggaraan agar pokok telosma ini terjaga dengan baik. Lakukan pembajaan dan pangkasan berkala untuk menghindar pokok ini dari diserang oleh serangga dan penyakit tanaman. Selain itu tumbuhan ini juga sesuai dijadikan tumbuhan hiasan di pergola, patio, anjung, pagar dan tingkap kediaman anda. Ia akan menjalar dan memberi efek terbaik buat taman anda.


Cara Mudah Hilangkan Habuk Pada Kipas Hanya Guna Campuran 2 Bahan Ini

Caranya:

1. Bersihkan dan buang semua habuk pada bilah dan jaring kipas seperti biasa.

2. Campurkan pelembut pakaian, cuka dan air kedalam bekas kosong yang lain. Nisbah campuran ialah 1:1:1 untuk setiap bahan.

3. Kacau sebati kesemua bahan tadi, kemudian masukkan ke dalam botol spray yang bersih supaya lebih mudah untuk digunakan.

4. Semburkan campuran tersebut pada permukaan bilah dan jaring kipas sehingga rata.

5. Biarkan cecair pada kipas selama 5 minit sebelum di lap dengan kain yang lembap.

6. Kemudian keringkan kipas yang telah di lap tadi dan kipas sudah boleh digunakan seperti biasa tanpa ada lagi habuk yang melekat.

7. Ulangi semula langkah-langkah diatas antara 2 atau 3 bulan sekali. Semoga berjaya!

Tidak semua orang berpeluang memiliki lebih dari sebuah rumah. Tetapi bagi yang bernasib baik, mempunyai rumah persinggahan juga merupakan salah satu kepuasan yang tidak ternilai.

GAMBAR SEBELUM RENOVASI

SELEPAS

Baru buka periuk nak ciduk nasi, tapi dah lembik dan berbau. Frust nya! Rasanya baru je masak pagi tadi, tak kan dah basi?

Pasti ramai yang pernah lalui situasi seperti ini. Jadi IMPIANA nak kongsikan beberapa cara yang boleh kita praktikkan supaya nasi yang dimasak tahan lebih lama.

CARA BUAT NASI TAHAN LEBIH LAMA

1. Cuci beras hingga bersih

Cuci dan bilas beras sekurang-kurangnya sebanyak 3 kali atau lebih. Ini kerana beras yang dicuci tidak bersih dan masih ada sisa air bilasan beras akan membuatkan nasi yang dimasak akan cepat basi. Lebih elok jika gunakan air tapis untuk mencuci beras.

2. Perahan limau nipis

Perahkan limau nipis kedalam periuk dengan beras yang sudah dibilas. Tidak perlu banyak pun, cukup sekadar setengah biji limau. Jangan khuatir, rasa nasi tidak akan berubah meskipun ia telah ditambah dengan perahan limau ini.

3. Bersihkan periuk

Sebelum memasak nasi pastikan dahulu periuk yang digunakan tidak mempunyai sebarang kotoran atau karat yang melekat. Kotoran nasi yang melekat pada periuk akan menyebabkan nasi mudah basi dan bakteria yang ada akan menjejaskan rasa dan bau pada nasi yang telah masak nanti.

4. Lap wap pada penutup

Mak-mak mesti selalu pesan agar jika nasi yang dimasak dengan menggunakan periuk nasi elektrik haruslah digempurkan dahulu sebelum ia masak sepenuhnya. Namun perlulah dilap dahulu wap air yang ada pada tudung periuk tersebut. Ini akan membuatkan nasi masak dengan elok berderai dan lembut.

5. Secubit garam

Cara ini adalah untuk melambatkan nasi untuk basi. Malahan akan membuatkan nasi lebih tahan lama dan tidak akan menjejaskan rasa atau kualiti nasi yang akan dimasak. Ada yang mengatakan bahawa nasi juga akan lebih rasa sedap dan kenyal.

Selamat mencuba!

Kebiasaanya, pelekat corakjubin oriantal yang viral ini dijadikan sebagai kemasan pada dinding atau backsplas. Sebenarnya, ada banyak lagi. Tapi, tak bermaksud penggunaanya hanya di situ sahaja. ia di olah menjadi pelbagai keperluan lain seperti pada almari dan meja. Tak susah pun. Seperti diy hack meja ikea yang di lakukan oleh Impiana. hanya dengan modal RM 6, meja yang nampak kusam tampil lebih menarik dengan menggunkan pelekat viral ini

Bahan-bahan:

3 keping pelekat tile
Gunting
Pisau
Pita pengukur/pembaris pangang
pen

Cara-cara:

1. Garis keempat-empat sudut untuk mendapatkan titik tengah meja.

2. Mulakan melekat pelekat jubin dari bahagian titik tengah yang telah ditetapkan
3. Sususun sehingga penuh meja

4. Pada bahagian tepi, pelakt perlu di tampal terlebih dahulu sebelum di potong bagi mengelak masalah potongan atau saiz yang tidak bersesuaian


Ambil Tahu Cara Dan Penggunaan Pressure Cooker

Tak semua isi rumah di Malaysia mempunyai pressure cooker dan ia tidak sepopular fasiliti-fasiliti elektrik yang lain. Selain harganya yang agak mahal, ada diantara kita semua ini tidak tahu penggunaan pressure cooker tersebut termasuklah admin pada masa dahulu. Tapi takpa, kita boleh belajar dan duit boleh dikumpul sedikit demi sedikit.

Pressure cooker ini memendekkan masa untuk sesuatu bahan untuk masak. Sebagai contoh, jika anda mengambil masa selama 3 jam untuk menjadikan daging empuk menggunakan periuk biasa, anda hanya memerlukan kurang daripada sejam jika menggunakan pressure cooker. Jika masa masak telah dikurangkan, bermakna anda telah jimat gas memasak sebanyak lebih kurang 50%.

Bagaimana pressure cooker ini dapat menjimatkan masa memasak? Ini adalah kerana, wap panas teperangkap di dalam pressure cooker dan ‘menekan’ bahan masakan untuk masak lebih cepat. Wap panas tersebut tidak dapat keluar dari pressure cooker kerana tedapat getah silikon disekeliling penutup yang menjadikan periuk tersebut kedap.

Beli pressure cooker yang dibuat dari stainless steel bukannya aluminium. Aluminium akan bertindak balas dengan bahan yang berasid seperti tomato yang menjadikan rasa masakan berlainan. Cari stainless steel yang grade dia tinggi iaitu 304. Cuba tengok dekat bawah periuk tersebut ada tak label 304 ini. Satu lagi, pastikan bawah periuk menggunakan 3 lapisan kerana tiga lapisan lebih tahan lasak dan makanan tidak cepat hangus. Periuk yang mempunyai 3 lapisan juga menyebarkan haba dengan lebih konsisten supaya tekanan yang dihasilkan tidak turun naik. Harga pressure cooker aluminum juga lebih murah daripada stainless steel. So jangan tertipu dengan harga. Ada pressure cooker kapasiti besar, tapi murah rupanya dibuat dari aluminium.

Alang-alang nak beli pressure cooker, beli yang saiznya lebih dari 6 atau 7 liter. Kenapa? Satu dapat masak dengan lebih banyak. Satu family boleh makan termasuk jiran. Yang kedua kita biasanya akan beli satu je pressure cooker untuk seumur hidup. So buat pilihan yang bijak. Cari juga pressure cooker yang diameternya lebih besar kerana senang kita nak tengok dan kacau bahan didalam periuk tersebut. Lagipun kalau pressure cooker yang diameter dia besar, senang kita saute daging. (Saute tu maksudnya goreng daging dengan cepat).

Cari periuk yang tinggi. Periuk yang dibawahnya besar dan diatasnya kecil akan menyebabkan bahagian atas cepat rosak terkena haba yang dibebaskan dari benjolan periuk dibawah.

Cari pressure Indicator yang kita boleh nampak dengan senang dari jauh atau dekat. Kadang-kadang ada pressure cooker indicatornya kedalam, so kita kena tengok dari dekat baru nampak. Kita juga tidak mahu pressure cooker yang sering melepaskan wap. Pressure cooker yang bagus hanya melepaskan wap apabila tekanan yang sesuai telah dicapai. Jika wap sering dilepaskan, makanan akan hangus kerana air sudah kering. Makanan juga akan jadi lambat untuk lembut atau masak kerana kehilangan tekanan.

Sering kita terdengar pressure cooker meletup ketika sedang masak. Secara amnya, pressure cooker adalah sangat selamat dipakai. Beli pressure cooker dari jenama yang terkenal. Pengguna juga harus sentiasa memastikan semua komponen injap tekanan dalam keadaan bersih dan tidak tersumbat.

Dari segi masakan, anda tidak boleh meletakkan semua jenis bahan dan mengharap bahan tersebut akan masak dalam waktu yang sama. Selain itu, semasa memasak dengan pressure cooker, pengguna tidak boleh membuka dan menambah bahan lain seperti garam atau perasa.

Menggunakan pressure cooker tidaklah susah kerana sedikit sebanyak seperti memasak menggunakan periuk konvensional. Cara penggunaan setiap jenama pressure cooker secara amnya juga adalah sama. Jom kita tengok langkah dibawah untuk cara menggunakan pressure cooker (untuk gas pressure cooker)

IMPIANA nak SHARE Pressure Cooker Pilihan. Kalau nak boleh KILIK dan shopping.

TUTUP SUIS SELEPAS GUNA

Okay. Ini semua orang tahu, tapi sengaja saja mahu ingatkan. Suis apa pun, lepas guna terus tutup. Termasuklah charger telefon. Jangan tarik saja telefon dari pengecas sahaja tanpa menutup suisnya. Lampu, kipas, televisyen dan lain-lain pun termasuk juga.

TUKAR MENTOL

Gunakan lampu LED untuk lebih penjimatan elektrik. Lampu LED bukan sahaja menggunakan kurang tenaga elektrik, malahan tidak memerlukan masa untuk warm up sebelum menyala. Lampu LED juga lebih tahan lama berbanding lampu biasa.

CAHAYA SEMULA JADI

Pada waktu siang, kalau boleh banyakkan guna cahaya matahari berbanding cahaya lampu. Buka tingkap dan selak langsir supaya cahaya matahari dapat menerangi kediaman anda tanpa bantuan lampu.

GOSOK BAJU DALAM KUANTITI BANYAK

Seterika anda memerlukan banyak tenaga elektrik untuk panas. Jika anda buat hari-hari dalam jumlah yang sedikit, jumlah tenaga yang anda perlukan berlipat ganda berbanding jika anda seterika pakaian dengan banyak dalam satu masa sahaja.

Baru-baru ini, orang ramai telah dikejutkan dengan khabar berita bekas personaliti TV3, Zalina Azman yang dilaporkan telah hilang sejak lapan bulan yang lalu.

Hebahan khabar berita kehilangan bekas personaliti berkenaan bukan sahaja telah mengejutkan orang ramai malah jiran tetangga di kawasan kediamannya yang terletak di Seksyen 3, Shah Alam.

Hasil tinjauan media di kediaman Zalina atau nama sebenarnya, Zalina Shaharah Azman mendapati rumah bekas personaliti tersebut berada dalam keadaan berselerak dan tidak terurus seperti sudah ditinggalkan beberapa bulan.

Mari kita lihat foto keadaan kediaman Zalina yang sempat dirakam oleh IMPIANA menerusi paparan Buletin Utama, TV3, pada Selasa.

Manakala, keadaan pagar rumah di kediamannya pula seperti masih dalam pembinaan.

Dalam pada itu, media melaporkan barang kepunyaan mangsa seperti kad pengenalan, kad kredit, kunci kereta dan wang tunai sebanyak RM600 masih berada di kediamannya.

Lantas, paparan rakaman video yang memaparkan keadaan kediaman milik Zalina telah mencuri perhatian dan pelbagai reaksi wargamaya.

“Seramlah kes Zalina Azman ni, tengok rumah dia pun dah macam qualified untuk shooting found footage horror movie. How on Earth someone could vanish just like that,” tulis seorang wargamaya.

“Tgk keadaan rumah mnyeramkn seperti dia tkprnh tinggal disitu atau dtg jengok sesekali. Mngkin dia ada rumah lain..mngkin dia hilang ingatan kluar rumah tnpa bwk kereta dn dokumen diri..pelik juga,” tulis lagi netizen lain.

Sekadar informasi, kehilangan Zalina, 58 dilaporkan oleh anaknya, Mikhael Norman pada 29 November 2021 selepas gagal menghubunginya sejak 24 November 2021.

Sumber: YouTube TV3 Malaysia, Astro Awani Online, BERNAMA

Harga rumah sekarang yang semakin menggila buat kita sebagai pembeli kadang-kadang rasa sangsi untuk membeli, Rumah landed jangan cakaplah harga melambung tinggi yang memang tak tercapai dek akal. Dengan bajet terhad ini, memang rumah tinggilah yang sesuai dengan bajet kita. Tapi jangan tergesa-gesa sebelum membeli kerana kita bukan membeli sehelai pakaian yang harga berpuluh -puluh ringgit. Kita membeli sebuah rumah yang makan ratusan ribu dan hutangnya makan tahun. Baca 15 panduan yang disediakan Pakar Hartanah ini sebelum anda mendatangani sebarang kontrak.


Inilah Dia Bunga Zafaran Rempah Ratus Terkenal Paling Mahal Penyedap Masakan Arab

Fakta menarik mengenai Zafaran

Nama botanik: Crocus Sativus

Family: Iridaceae

Asal: Barat Daya Asia

Penanaman Zafaran secara komersil: Sepanyol, Austria, Itali, Greece, Perancis Iran dan India

Nama lain Zafaran

Kriteria penting yang perlu di ambilkira semasa proses pembelian, penstoran dan penggredan Zafaran

Tip memasak menggunakan Zafaran

Tidak ada bunga yang lebih istimewa berbanding kehebatan yang dipamerkan oleh bunga Emas Padang Pasir ini. Kemasyhurannya terletak pada tiga urat stigma yang berdiri tegap di antara kelopak bunganya. Stigma berwarna merah keemasan ini lebih dikenali sebagai Zafaran di Malaysia. Herba atau rempah ini terkenal di seantero dunia kerana harganya yang sangat mahal dan hanya digunakan oleh golongan diraja pada suatu masa dahulu. Namun berbeza kini, Zafaran telah dikomersilkan dan kegunaannya telah diperkembangkan dalam semua sektor.

Tanaman ini berasal daripada bumi Barat Daya Asia iaitu negara-negara di Timur Tengah. Ia mengambil masa selama 3 tahun untuk membesar sebelum berbunga. Bunga  Crocus sativus mekar hanya sekali sahaja sepanjang tahun. Bunga yang berkembang mekar ini akan dituai dalam jangka masa yang pendek iaitu Oktober dan November. Dengan menggunakan kaedah manual, stigma pada kuntuman bunga Crocus sativus diasingkan dan dikeringkan untuk menghasilkan Zafaran.

Sekurang-kurangnya 70 ribu kuntuman bunga diperlukan untuk menghasilkan 500 gram Zafaran mentah. Ia kemudiannya dikeringkan dan dijual dipasar sekitar Timur Tengah. Zafaran merupakan herba luar biasa yang mempunyai pelbagai kegunaan termasuklah dalam masakan, perubatan, dan pembuatan kosmetik. Nilai yang tinggi pada bunga ini adalah disebabkan oleh kaedah penanaman, penuaian dan pengasingan stigma  dilakukan secara manual menggunakan tenaga manusia seratus peratus. Maka dengan itu,  zafaran tercatit di dalam sejarah sebagai bahan rempah paling mahal di dunia.

Mempunyai sejarah dan kisah tersendiri, penggunaan Zafaran mulai berakar sejak kewujudan  empayar Roman, Sumeria dan sezaman dengannya. Pada ketika itu, Zafaran digunakan sebagai bahan pewarna, pewangi dan ubatan. Ada diantara mereka menggunakan Zafaran sebagai bahan dandanan untuk tubuh badan, menghiasi kediaman dan kuil-kuil. Cleopatra turut menggunakan air rendaman Zafaran untuk mandian kerana haruman dan khasiatnya yang tinggi. Selain itu, menurut kisah terdahulu Alexander the Great juga menggalakkan angkatan tenteranya menggunakan zafaran di dalam masakan demi menjaga kesihatan.

Komponen unik yang terdapat di dalam Zafaran ini antaranya menghasilkan aroma yang sungguh harum, menghasilkan warna kuning keemasan serta kandungan bahan yang memberikan kebaikan kepada kesihatan. Pelbagai kebaikan dan manfaat ditawarkan oleh Zafaran dan yang paling utama adalah keunikan kandungan bahan antioksidan tinggi yang baik kepada tubuh manusia. Maka dengan itu, ia menjadi bahan penting dalam makanan dan ubatan.

Terdapat pelbagai kaedah menggunakan Zafaran  dalam makanan. Antaranya memasukkan beberapa urat Zafaran di dalam kek, manisan dan menu harian. Untuk mendapatkan makanan yang enak serta rasa luar biasa, Zaffaran dimasukkan semasa proses awal memasak supaya ia serasi dengan hidangan tersebut. Nasi beriani antara makanan ruji yang menggunakan bahan ini. Warna keemasannya terserlah pada butiran nasi dan keharuman aromanya semerbak menbangkit selera.

Asparagus, Antara jenis tanaman yang dijadikan sebagai sayuran yang mempunyai harga dan nilai kesihatan yang tinggi. Tapi ramai kata asparagus sesuai untuk iklim sejuk. Seperti pokok strawberi yang boleh di tanam di tanah rendah, asparagus pun mempunyai spesies yang sesuai dengan iklim Malaysia yang panas dan lembap sepanjang tahun.

Kebiasaannya, asparagus untuk tujuan komersial di tanam di atas batas yang sentiasa digembur. Namun untuk sekadar tujuan hobi, dalam pasu yang bersaiz besar pun dah memadai. Sebenarnya, asparagus adalah tanaman yang tidak memerlukan penjagaan yang rapi. Tapi untuk mendapatkan hasil yang optimum, beberapa langkah penjagaan yang mudah perlu dilakukan seperti berikut:

Cara penjagaan:

1. Pokok asparagus perlukan air yg banyak tapi pastikan pokok asparagus tidak di tanam di kawasan tanah yg airnya bertakung. Siram pokok asparagus 2-3 kali seminggu.

2. Pastikan kawasan tanaman sentiasa bersih dari rumput-rumput , asparagus benci rumput.

3. Baja pokok asparagus setiap 3 bulan contoh:
-awal November
-awal Februari
-awal Mei
-awal Ogos

4. Cara pembajaan, buat lubang atas tanah di tengah-tengah kawasan pokok asparagus dalam 1 inci dan letak satu sudu baja 15:15:15 atau baja 13:13:21 lalu dikambus kembali.

5. Siram air dua hari berturut-turut selepas dibaja dan kemudian disiram seperti biasa iaitu 2-3 kali seminggu.

Baca artikel seterusnya https://www.facebook.com/75782081233/posts/10159054896126234/

Nama Saintifik: Phyllanthus Niruri
Famili: Eurphorbiaceae
Nama Biasa: Dukung Anak
Nama lain: Kelek anak/ dukung anak, meniran (Indonesia), Bhuaionla, kiranelligida (India)

Dikenali dengan nama meniran bagi masyarakat Indonesia , tumbuhan ini termasuk dalam keluarga Eurphorbiaceae. Selalunya tumbuh di kawasan yang tanahnya agak keras, seperti di celah retakan simen. Juga boleh didapati di kawasan kebun-kebun sayur dan tanah terbiar.

Ramai beranggapan ia adalah tanaman liar atau rumpai. Sebenarnya, tanaman ini mempunyai pelbagai khasiat menakjubkan. Antaranya mampu mengubati jaundice (Hepatitis), merawat buah pinggang dan batu karang serta pelbagai lagi.

Ada juga berpendapat, bagi wanita yang sedang berusaha untuk hamil, digalakkan untuk mengamalkan minum air rebusan pokok dukung anak ini. Tapi yang ini LAMAN Impiana tidak pasti kesahihannya kerana belum disertakan bukti secara ujian klinikal.

Tapi melalui perkongsian seorang wanita di dalam blognya, Ibunya seorang pengidap darah tinggi yang dikira kronik kerana perlu mengambil ubat dengan dos tinggi iaitu 1 1/2 biji setiap kali pengambilan.

Tapi dengan pengambilan air rebusan pokok dukung anak ini ibunya berjaya menurunkan pengambilan dos ubat darah tinggi. Nak tahu macam mana? jom ikuti perkongsian nya.

Asalnya dulu orang banyak ceritakan kegunaan daun pokok dukung anak ini untuk kes bayi yang mengalami demam kuning atau jaundice. Cara yang digunakan adalah memandikan bayi yang kena demam tersebut dengan air rebusan pokok dukung anak ini. Aku sendiri tak pernah cuba jadi tak tahu la menjadi ke tak.

Banyak juga rupanya khasiat pokok yang cuma tumbuh melata dan selalunya orang tak perasan pun kewujudannya dan hari ni aku nak cuba kongsikan khasiat yang mungkin masih ada yang orang yang tak tau.

Khasiat pokok dukung anak dalam merawat penyakit darah tinggi

Yang ini sebenarnya hasil dari percubaan mak aku sendiri la. Yang mana kalau korang nak tahu mak aku adalah pengidap penyakit 3 serangkai yang amat popular di Malaysia. Dah puas juga berulang alik ke hospital. Penyakit 3 serangkai yang mak aku tanggung adalah kencing manis, darah tinggi dan jugak sakit jantung. Buat masa ni mak memang kena makan semua ubatan mengikut jadual.

Sejak tahun lepas mak dah mula rasa tak sedap badan akibat penggunaan ubat yang banyak. Jadi mak aku cuba cara perubatan lain yang boleh. Antaranya mak pernah minum susu ‘mahal’, pati delima dan berbagai herba lain. Yang terbaru mak cuba cadangan dari kawan dia yang suruh dia cuba minum air rebusan dari pokok dukung anak.

Setakat ni alhamdulillah lepas mak cuba darah tinggi mak dah kurang banyak dari sebelum ni. Kalau dulu doktor suruh mak makan ubat darah tinggi sampai 1 1/2 biji sekali makan. Sekarang ni cuma tinggal 1/2 biji je sekali makan. Nampak berkesan dan bagus untuk mak. Alhamdulillah,  setelah sekian lama mak mencari penawar.

Sumber:www.ceritaita.com

Pokok cili antara tanaman yang rumit dan kerap di ancam perlbagai penyakit tidak kiralah berpunca daripada serangga, kulat dan virus. Tapi bila dah kena jangkitan virus, apa pun tanaman tidak mudah dirawat. Lebih baik musnahkan sahaja daripada berjangkit ke tanaman laian. Masalah kerinting daun memang paling digeruni oleh petani dan pekebun cili. Selain berpunca daripada virus CMV (Cucumber Mozaic Virus), masalah kerinting daun pada pokok cili juga boleh di sebabkan oleh serangga halus yang dipanggil thrips.

Thrips menyerang hampir semua jenis tanaman. Kebiasaanya, thrips jenis Parvispinus yang akan menyerang pokok cili. Ia akan menyerang bahagian daun terutamanya di bahagian pucuk, kudup bung, bunga dan buah. Daun yang dierang thrips akan merekot atau kerinting. Terdapat juga bahagian yang telah lama menjadi habitat thrips akan bertuakr menjadi coklat.

bagi buah yang diserang thrips pula akan rosak dan berbentuk tidak sempurna. Paling teruk, buah akan gugur sebelum sempat dituai. Hal ini berlaku disebabkan oleh masalah penyakit sampingan di mana kulat mula wujud di bahgain bekas serangan thrips.

PEMBASMIAAN SECARA MEKANISMA
Menggunakan benih yang bersih, rumah semaian yang tertutup. Tanaman yang diserang segera dicabut dan dibakar untuk mencegah penyebaran.

PEMBASMIAN SECARA KIMIA
Lakukan semburan pada tanaman dengan racun serangga dengan bahan aktif IMIDACLOPRID. Aturan semburan dan dos haruslah mengikut pengilang yang menghasilkan racun tersebut. Sediakan 2 atau 3 jenis racun untuk digunakan secara selang seli bagi mengelakkan rintangan racun pada serangga.

PEMBASMIAN SECARA ORGANIK
Tumbuk 5 ulas bawang putih, bawang merah, lengkuas, dan halia. Rendam dalam 10 liter air yang dicambur 20 ml sabun cecair. Tapiskan dan boleh digunakan untuk semburan pada semua bahagian pokok.


Bina “Vertical Garden” Mudah Tapi Cantik

Kehadiran vertical garden  pada tembok kediaman sama ada interior mahupun exterior bukan sahaja menambah nilai kualiti dekorasi sesuatu kediaman, Ia juga dapat melembutkan struktur konkrit yang keras. Namun, ramai beranggapan verticle garden ini memerlukan sistem khas dan modal yang banyak untuk membinanya. Hakikatnya, ada cara atau kaedah lain yang boleh dilakukan dan menariknya hasilnya lebih cantik dari menggunakan sistem verticle garden yang mahal:

Bunga segar tahan lama, tip ini mampu panjangkan hayat flower cut. Jika anda memiliki sejumlah pokok berbunga, apa kata wujudkan kelainan dengan menjadikan ia sebahagian cut flower yang boleh dijadikan hiasan di sudut kediaman anda.

Anda boleh menjadikan kuntuman mawar, bunga kemboja dan lain-lain lagi menjadi elemen hiasan dalam pasu hiasan bersaiz kecil, sebagai penyeri meja kopi ataupun ketika menghidangkan minum petang. Memaksimumkan fungsi tumbuh-tumbuhan di taman bukan sahaja menjana kreativiti sebagai pemilik taman tetapi dalam masa yang sama ia mampu menyerlahkan rupa terbaik tanaman dalam setiap aspek kehidupan sehari-hari.

Cara Mengendalikan Cut Flower:

Ada di kalangan anda yang menggunakan periuk ‘non-stick’ atau anti lekat di rumah? Bagi yang ada, sudah pasti anda berasa khuatir periuk kesayangan anda tercalar ketika dicuci selepas ia digunakan. Betul tak?

Seperti umum mengetahui, periuk dan kuali ‘non-stick’ sememangnya memudahkan dan menjimatkan masa kerja memasak di dapur. Tetatpi tahukah anda, periuk yang mempunyai fungsi kelebihan anti lekat ini memerlukan penjagaan rapi?

Untuk pengetahuan anda, untuk mencuci periuk dan kuali ‘non-stick’ ini tidak boleh menggunakan berus pencuci sembarangan. Ini kerana, ia akan membuatkan permukaan periuk dan kuali mudah tercalar.

Maka oleh itu, anda disarankan untuk mencuci periuk dan kuali ‘non-stick’ anda dengan menggunakan span pencuci khas jenama Scotch Brite Scrub Dots ini.

Bukan sahaja memudahkan kerja mencuci anda, malah dengan penggunaan span pencuci khas ini akan melindungi permukaan periuk dan kuali ‘non-stick’ daripada sebarang kesan calar.

Selain itu, penggunaan span pencuci khas keluaran jenama Scotch Brite ini berkesan dan mampu membasmi kuman serta membersihkan kekotoran degil pada periuk anti lekat anda dengan sangat mudah.

Sumber: Facebook Pemburu Tiket Murah

Amouage telah melancarkan ‘Truly’, tambahan terbaru rangkaian produk lilin dan semburan bilik yang menjadi haruman terbaharu “Midnight Flower Collection” (Koleksi Mekar Malam). Dicipta oleh Pengarah Kreatif Amouage, Christopher Chong pada tahun 2013, Koleksi Mekar Malam yang turut termasuk rangkaian ‘Hope’, ‘Love’, ‘Happy’, ‘Smile’, ‘Joy’, ‘Sassy’ dan ‘Peace’, meraikan saat-saat kebahagiaan yang diluangkan bersama orang tersayang.

Membara dengan sifat kehangatan dan romantis, haruman ini diilhamkan oleh masa yang diluangkan di kawasan luar bandar pada hujung minggu. Dengan haruman bunga-bungaan, ‘Truly’ membuka dengan haruman Lili. Haruman utama dibentuk oleh campuran resin Benzoin dengan Cengkih untuk mencerminkan kenyamanan dan kehangatan sesebuah perapian rumah. Haruman dasar Cendana pula membawa pesona dan kehangatan hutan yang diterangi mentari ke dalam ruangan rumah.

“Saya ingin mencipta momen yang mencerminkan pengarang Jane Austen. ‘Truly’ adalah haruman seseorang wanita yang mempesonakan namun cekap mencukupi diri sendiri dalam mengarang cerita hidupnya. Diilhamkan oleh genre sastera abad ke-19 yang sarat dengan kelembutan dan keterangsangan, saya mencipta haruman rumah ini untuk menyorot saat-saat seseorang wanita yang berlembut hati duduk menyebelahi perapian rumah sementara terpsesona membaca cerita,” jelas Christopher Chong.

Lilin ‘Truly’, yang dipersembahkan dalam bekas kaca Itali merah karang berhiaskan tulisan keemasan dan putih, dirumuskan dengan lilin mineral terbaik untuk menyebarkan haruman paling kuat dan boleh menyala sehingga 40 jam. Semburan bilik pula diadun untuk menghasilkan keberkesanan maksimum dan sentuhan kemewahan di setiap bilik yang kekal selama berjam-jam.

Rangkaian produk lilin dan semburan bilik Koleksi Mekar Malam boleh diperoleh dari kedai Amouage di Muscat, Dubai, Abu Dhabi, Al Ain, Manama, Jeddah, Kuwait City, Doha, Kuala Lumpur, London, Milan dan Rome.